Gaur amaituko dira festak Urrestillan | El Diario Vasco\nAzpeitiaGaur amaituko dira festak Urrestillan\nELI AIZPURUAZPEITIA. Miércoles, 26 junio 2019, 08:35\nFestak ez du etenik izan Urrestillan pasa den ostiralaz geroztik. Sanjoanak ospatzen ari dira bertan eta denetariko ekitaldiak izan dituzte egunotan. Zapatuan, herri bazkariarekin indartsu sartu ziren festan herritarrak, kontzertuak ere izan zituzten gero. Igandean, San Juan bezpera, lore sorta tailerra egin zuten goizean eta herri kirolak ere izan ziren. Pregoiaren ostean, herri afarian bildu ziren berriro urrestildarrak eta nola ez, bertako ikurrik garrantzitsuenetakoa, sanjoanetako lizarra, ipini zuten plazan. Honekin batera, nola ez, San Juan suaren txanda ere izan zen.\nSan Juan Eguna ospatu zuten gero eta orrialde hauetan azaldu bezala, urteroko prozesioa egin zuten eta herritarrek lore sortak eraman zituzten bedeinkatzera. Festak egun osoan jarraitu zuen gero.\nAtzo, asteartea, San Juan Txiki Eguna izan zuten. Ohitura den bezala, sagardo dastaketa egin zuten jende ugari gerturatu zen Auntxa erretegikoek eskainitako otorduaz gozatzera. Mus txapelketa, haurrentzat puzgarriak eta merienda eta AGL dantza eskolakoen ikuskizunaz ere gozatu ahal izan zuten Urrestillara gerturatu zirenek.\nGaur dute sanjoanetako azken eguna Urrestillan. 17:00etan, umeentzako jolasak daude. Ondoren patata tortila lehiaketa egingo dute, 18:30ean, eta afaria merienda dago gero. Zuhaitzaren entierroarekin agurtuko ditzute sanjoanak datorren urtera arte.


Etanolamina - Wikipedia, entziklopedia askea.\nnitrogeno, oxigeno eta karbono\n1,02 g/cm³ (20 °C)\n1,4539 (20 °C)\n171 °C (760 Torr)\n8 mg/m³ (10 h, baliorik ez)\n6 mg/m³ (8 h, Ameriketako Estatu Batuak)\n15 mg/m³ (baliorik ez)\nethanolamine exposure (en)\nD05074 eta C00189\nEtanolamina —2-aminoetanol edo monoetanolamina izenez ere ezaguna, ETA edo MEA laburtua— likido hori lodixka da, irakite-puntua 172° C duena, oso base sendoa dena (NH2-CH2-CH2OH). Hidrogeno sulfuroa eta beste gas azidoak sintesi bidez lortutako gasetatik kentzeko erabiltzen da. Begiak eta azala erretzen ditu eta arnasean hartuz gero toxikoa da. Etanolamina amoniakoa eta etileno oxidoa erreakzionaraziz lortzen da.\nNúmero CAS: 141-43-5\nOrriaren azken aldaketa: 30 abuztua 2020, 23:54.


Gaur egingo dituzte Diego Verdejoren aldeko hileta-elizkizunak - etakitto.eus\n2018, Urt 05\nHerenegun olatu batek uretara botata hil zen Diego Verdejo eibartarraren hileta-elizkizunak gaur 19:30ean izango dira Gasteizko La Esperanza elizan, gaur eguerdiko 13:30ean bere gorputza erraustu ondoren, eta funeralean Arrateko Ama abestuko diote. 67 urteko eibartarra eta bere bikotea, 65 urteko Loli Kintana, Gasteizen bizi ziren eta, olatuei begira zeudenean itsasbazterrean, olatu batek uretara bota zituen Mutrikuko lurretan baina Debatik gertuago dagoen Ondarbeltz hondartzaren ondoan dagoen espigoitik. Arratsaldeko 16:45ean bueltan gertatu zen ezbeharra eta pertsona bat saiatu zen haiek uretatik ateratzen, baina ez zuen lortu. Diego Verdejo Eibar-Gasteiz peñako partaidea zen, Sanandresak ospatzeko ekitaldietan parte hartzen zuen, eta gaur egun ere ezagunak zituen hainbat eibartarrekin jarraitzen zuen lotura izaten.\n« Lilatoia-ren 29. edizioan izena emateko epea zabalik dago Gitarra emanaldia eskainiko dute Untzagako jubilatuek Goi-Argi elkartean, Errege eguna ospatzeko »


Uberan - Euskal Idazleen Elkartea - "Inoiz esan ez dena, zain dago nork esango"\n"Inoiz esan ez dena, zain dago nork esango"\n"Hirurehun eta hamar segundo haiek" plazaratu du Joseba Mikel UgaldekAsteazkena, 2012-05-30\nAkatz aldizkaria irakurri izan dutenei ezaguna egingo zaie idazlearen izena: Joseba Mikel Ugalde. Bermeoko esaerak eta kontuak jasotzen ibilitakoa, Ai gure Bermio webgunearen bidez sareratu izan ditu. Baina ez da hori hitzen uberan nabarmendu nahi dugun lana (hura ere, aipagarria bada ere). Hirurehun eta hamar segundo haiek izeneko liburua da gure atentzioa piztu duena. Darabilen estiloarengatik, bereziki. Markos Zapiainen esanetan, berea da liburu honen hitzaurrea, Joseba Mikel Ugaldek "bere betiko gai kutunei, gizaki guztion kezkak eta elkarrizketak elikatzen dituztenak (maitasuna eta heriotza, funtsean), bestelako barrentasun bat erantsi die, testuinguru pedagogiko sinesgarri batean kokaturik eta irakasle guztion patroi eta santu behar lukeen Urertze maisuaren figura asmaturik". Erantzun eske jo dugu Ugalderengana eta hementxe bere azalpenak.\nEsanahiekin jarraituz, nondik nora dator izenburua, "Hirurehun eta hamar segundo haiek"?\nIzenburua, Urertze maisuak esandakoan datza. "Gaurtik aurrera, klaseko lehen bost minutuak, opariak eta etxerako lanak dastatzeko izango dira eta azkenengo hamar segundoak etxerako lana jartzeko. Denetara egunaro hirurehun eta hamar segundo izango dira gaitik kanpo, matematika ahaltsuak, literatura ahulari eskuzabaltasunez emandakoak"\n"Bizitzako itsaso zabalean, azalean edo sakonean aurkitutako izaera ezberdinetako gogoetak eta hausnarketak dakarzkigu". Hala irakurri dugu hor nonbait. Beraz, saiakeraren generoan sartu beharko genuke edo, akaso, zure jarduna ez da genero bakar batera mugatzen?\n"Inoiz esan ez dena, zain dago nork esango".


Berritasunekin eta jendetsu dator aurten nagusien danborrada - Arrasate - Goiena.eus\nBerritasunekin eta jendetsu dator aurten nagusien danborrada\nUbane Madera 2013-06-10 11:15\n"Zortzi bat konpainia seguru izango dira, 25-30 lagunekoak bakoitza. Entseguak orain pare bat aste hasi genituen eta horiexek dira, gutxi gorabehera orain arte azaldu direnak. Lehen entseguan, adibidez, a tope ibili ginen. Eta beste adibide bat: Zigorrolatik etorri zitzaigun eskaera, 80 lagunen konpainia bat osatzeko". Horixe da aurtengo nagusien danborradaren oraingo argazkia: jendetsu datorrela. Horri gehitu behar zaio berritasunak ere izango dituela. Gaur, astelehena, dute entsegurako hitzordua: 20:30-21:30era San Viatorren patioan.\n"Orain artekoak ikusita, pentsatzen hasita gaude aurten akaso guk material nahikorik izango ez dugula… Hala ere, iritsi ezean, inguruko herrietan eskatzea nahikoa da, beraz, ez legoke arazorik", kontatu du Juan Luis Arkauzek danborrada antolatzen duen SUDC elkarteko presidenteak.\nKonpainia berri bi: Mondra\nTxarto ez, B plana izatea, beraz. Izan ere, oraingoz bi konpainia berri baditu aurtengo danborradak: Mondrarena izango da bata. Futbol taldearen 100. urteurrenaren bueltan antolatu dutena. 30-32 lagunek osatuko dute. "Gehienak lehen ekipoko neskak eta mutilak izango dira, 28-30 jokalari guztira, erdiak neskak eta erdiak mutilak. Mondrako kamisetekin jantzita joango dira. Konpainiako gainontzeko bostak zuzendaritzako kideak izango dira, izenen bat aipatzearren, Bittor Arriaran izango da tartean. Zuzendari nagusiaren lanak, berriz, Andoni Ezkurrak egingo ditu. Barril-joleak izango gara Mondrakoak", kontatu du Fernando Laspiurrek Mondrako zuzendaritza taldeko kideak.\nHark aurreratu du, baita ere, Mondraren urteurrenaren harira, taldearen ereserkia danborradan jo egingo dutela, plazan, danborradaren amaieran, hain justu ere. " Bertan egunean 20:30-21:00etan afaria egingo dugu Txalaparta elkartean 80 urtetik gorako Mondrako jokalari izandakoekin (15-16 bat lagun etorriko dira, eta zuzendaritzako lauzpabost). Mondraren ereserkia moldatu egin da, danborradan zein musika bandan (hori ere Sanjuanetan jotzeko). Eta danborrada plazan amaitzen denean eta Mondraren ereserkia jotzen duenean, 80 urtetik gorako horiek balkoira irtengo dira, herriko omenaldi moduko hori jasotzera".\n… eta Musakola\nDanborradak izango duen bigarren konpainia berria, berriz, Zigorrolatik etorriko da. Iban Goñi auzo alkatearen arabera, astoaren eta dragoiaren arteko harremana ona dela erakusteko hartuko dute parte: "Pike sanoa dago bi aldeen artean eta gure arrastoa utzi gura dugu Sanjuanetako danborradan. Gainera, Mondrak mendeurrena beteko duenez eta futbol zelaia gure auzoan dagoenez, jaiarekin bat egitea gura dugu. Auzoan proposamena zabaldu eta sekulako erantzuna jaso genuen, oso pozik gaude". Jesus Mari Apraitz izango da astoaren konpainia zuzenduko duena.\nBi entsegu astean\nBi konpainiok zein gainontzekook, astean bitan elkartzen dira, entseguak egiteko: gaur, astelehena eta etzi eguaztena, 20:30etik 21:30ak arte, San Viator Handin. "Danborradan parte hartzeko interesa duenari entseguetara joatea komeni zaio. Berdin da koadrila bat izan edo banaka batzuk izan. Bat edo bi badira, adibidez, badauden konpainietan sartuko ditugu", azaldu du Arkauzek.


Eneko Goiak Europan pandemiaren aurkako borrokan hiriek duten rola aldarrikatu du - Gipuzko Buru Batzarra\nEneko Goia Donostiako alkateak azpimarratu du beharrezkoa dela Europako hiriak lehen lerroan jartzea gure komunitateetan ahulenak diren pertsonak atzean ez uzteko borrokan, pandemiak sortutako egungo testuinguruan.\nIaz Gipuzkoako hiriburuari emandako Europako sariari dagokionez, Goiak esan du hiriak bere printzipioekin leiala den Europa bat lortzeko borroka indartu baino ez duela egin, eta irmo adierazi du: “gatazkaz eta itxaropenez betetako mundu honetan, hiri askok desiratzen duten gizarte eta zuzenbide-eredu hori egia bihurtuko duen Europa. Gure eredua da, gure hirietara iristeko, itsasoak eta mendiak gurutzatzen dituzten pertsona askok bilatzen dutena, hau da, estatu demokratiko eta zuzenbidezko baten esparruan pertsona guztien giza eskubideak errespetatuko dituen gizarte bidezkoagoa. Ez diezaiegun huts egin. Ez gaitezen etsi”.


Euskalerriko Eskauteko delegaritzek Pazkoak ospatu dituzte topagune ezberdinetan - Euskalerriko Eskautak\nAzkarrak / Nabarmena / EEA / EEB\nEuskalerriko Eskauteko delegaritzek Pazkoak ospatu dituzte topagun ...\nby baden · Published 5 May, 2022 · Updated 5 May, 2022\nAste Santuan Euskalerriko Eskauteko ordezkaritzak Pazkoa ospatzen aritu dira elkarbizitzarako hainbat gunetan. Bertan, egun berezi hauen esanahia gertutik ulertu eta bizi ahal izan dute.\nEuskalerriko Eskautak Arabako Trebeak Taizé-ra (Frantzia) lekualdatu dira. 55 neska-mutil inguruk parte hartu dute eta bertan hainbat nazionalitatetako pertsonekin izandako topaketaz gozatu ahal izan dute. Bertan bildu ziren Aste Santua zerbait hurbila eta berezkoa zela sentitzeko, helburua ondo beteta. Goizetan, egun horren une biblikoaren analisia egin zuten, eta arratsaldeetan, berriz, hainbat tailer eta otoitz egiteko aprobetxatu zuten. Amaitzeko, aho-zapore onarekin, dantza-une ludiko bat inprobisatu zuten, eta gainerako partaideak Taizé-ra batu ziren.\nBestalde, Euskalerriko Eskautak Bizkaiak, Bilboko Gotzaindegiarekin batera, bi Pazkoa antolatu ditu Azkarrak eta Trebeak adarrentzat. Azkarrak Pazkoa Bilboko Begoñazpi ikastetxean hastapeneko topaketa izan zen. Egun horietan agindu ezberdinak landu zituzten eta ospatu zuten, lehen aldiz denbora luzean, taldeak Pazkoaren inguruan biltzen zirela berriro. Amaitzeko, Avril mendirako irteera batean, oso ospetsuak izan ez arren Biblian besteen esku uzteagatik agertzen diren pertsonak aurkitu zituzten.\nBestalde, Trebeak bi gunetan banatu ziren: Durango eta Artxandape. Pazko honetan zerbitzua izan zen ardatz nagusia. Adinekoen egoitzetako, eguneko zentroetako, jantoki sozialetako edo pertsona migratzaileekiko boluntarioek eguneroko bizitzan ikusten ez dituzten beste errealitate batzuk ezagutzen lagundu zioten gaztetxoei. Arratsaldeetan, eguneko irakurketa fededunean, esperientzia horiek egun santu hauetako mezuarekin zuten harremana ulertu ahal izan zuten.\nAzkenik, Nafarroako Eskaut Katolikoak Aste Santuko ohiko kanpamentuetara itzuli dira 800 egun baino gehiago topaketa hauek egin gabe egon ondoren. Egun hauetan zehar, lehen bezala, berriro elkartzearen garrantzia azpimarratu nahi izan dute talde ezberdinetan. Era berean, horrelako esperientziek gazteriaren eskaut prozesuak aberasten dituztela azpimarratu dute, parte hartzen dutenen eta lantzen den metodologiatik hurbilago sentitzen direnen artean batasun handiagoa lortzen dutelako.\nPrevious story ¿Cómo van a celebrar las delegaciones de Euskalerriko Eskautak el San Jorge de este año?


kritiken hemeroteka » Eleberri politta\n« 24 orduko kronika | Aitaren etxetik askatu »\nHiru anai-arrebak (gizon bat eta bi emakume) familia-ezkontza batera joan behar dute. Autoz doaz Frantziako herri batera, anaiaren emaztearekin batera, baina ezkontzara heltzen direnean han geratu beharrean, anaiaren emaztea hor utzita badoaz hirurak laugarren senidearen bila, hau, anaia txikia, ezin izan baita ezkontzan agertu lan-kontuak direla-eta. Hari xume hauekin eraikitzen du Anna Gavaldak euskal itzulpenean Ihesaldi politta izenburuarekin argitaratu den nobelaren argumentua.\nIdazle frantziarra azken urte hauetan Pirinioen bestaldetik etorri zaigun izen ospetsuetako bat da, zeinen idazlanak euskaraz ere noizean behin irakurtzeko parada izaten baitugu. Eleberri labur honetan kontatzen zaigun istorioa xumea da. Anai-arrebek aprobetxatu nahi dute ezkontzak dakarren familia-topaketa hau beraien arteko harremana sendotzeko. Beraien artean konplizitate handia dago, baina helduarora iritsi direnez gero, eta bakoitzak bere bizitza egiten duelarik, elkarrengandik urrundu dira. Gauzak honela, topaketa horri esker haurrak eta gaztetxoak zireneko elkartasun bitxi hura berriro ere bizitzeko aukera izango dute.\nNarrazioa lehenengo pertsonan kontatuta dago, Garance deritzon arrebaren ikuspuntutik. Gertakariek guztiz ohikoak dirudite eta eleberrian ez da istorio handirik gertatzen, eta anai-arreben arteko harremanetan ez dago konplizitate horretaz gain atentzioa ematen duen beste gauza berezirik. Askotan honelako familia-istorioetan sekretuak eta gordean geratutako aspaldiko tragediak kontatzen dira, baina hemen ez dago horrelakorik. Hemen tonua da nabarmentzen dena, anai-arreben artekoa kontatzeko tonu leuna eta xamurra agertzen den bitartean, anaia-arrebek osatzen duten taldetik kanpo daudenak (batez ere koinata) sarkasmo handiz aipatzen baitira. Izan ere, mundua talaia batetik begiratzen dutela ematen du. Pertsonaien izaera azpimarratzeko, bestalde, kontrajarpenak erabiltzen dira, beraien arteko mugak oso argi utzita.


Lunbago maite — Eibar.ORG | Eibarko peoria\nHemen zaude: Hasiera / Blogak / Markos Zapiain / Lunbago maite\nmzap 2007/05/07 19:19\nLehengo txandan Bilbo inguruan lan egiten duen detektibe pribatu batek kontatu zidan orain dela hamar urte batez ere bikotekidea zertan ote zebilen kontrolatzeko ordaintzen ziotela. Oroitzen zen behin batean harakin bati harategian bertan erakutsi behar izan zizkiola emaztearen infideltasunaren frogak, argazkiak. Egundoko ikara pasa zuen, harakinak garrasika labana eta zerra hartu eta dena txikitzeari ekin ziolarik, eta saltxitxak eta san jakoboak hormaren aurka jaurtitzeari.\nOrain dela bost bat urtez geroztik ordea infideltasuna ez omen da inolaz ere kezka nagusia. Orain detektibe pribatuei batik bat langileen bajak egiazkoak ote diren kontrolatzeko eskatzen diete. Bai baitira lunbagoa bezalako eritasunak, gaixoaren hitza dutenak berme bakar. Horregatik zabaldu da horrenbeste “lumbago, la enfermedad del vago” esamoldea.\nGure gizartea nekatzen ari dela adierazten ote du aldaketa horrek?\nEgia da desleialtasunari dagozkionak oro har komedia kutsuko kontu bizi-biziak izaten direla (halaber barregarriak, protagonistentzat izan ezik), eta maitaleei kemen handia eskatzen dietela.\nBaina lunbagoa asmatu eta eri itxurak eginez enpresaren detektibeari arrastoa galarazteko ere bizi indar handia behar da…\nEdozein gisaz sintesia da inongo ahulezia zein atsedenik onartzen ez duena, sintesia, hots, amoranteaz luzaro gozatu ahal izateko asmatzea lunbagoa eta eustea iruzurrari.\ngogoeta egiteko moduko kontu bat da, ze itxura izan behar duten ikertzaile pribatuek.\nGaur hogeitabost bat urte izango zituen neska benetan zoragarria tokatu zait parean hondartzan, tanga hutsez, titi zoragarriak, dana bere tokian, dana erakargarri... Eta horixe pasa zait burutik: ikertzaile pribatua izateko itxurarik eraginkorrena litzatekeela.\nNik izan nezakeen iruzurti itxuraz egin det gogoeta ondoren. Egia esan, nere flotagailu-sofa berde fosforitoaren gainean, oso itxura eraginkorra, ikertzaileari ziria sartzeko.


kriminologia | Lurralde\nVidocq, gaizkile eta detektibe\n“Gizon zintzoa izan nahi dut”. Monsieur Henryk ezin zuen sinetsi. Bere aurrean gaizkile bilatuenetakoa zeukan. Vidocq bere burua entregatzera etorria zen. Gaizkileak amnistiaren truke Poliziarekin kolaboratzea proposatu zion Pariseko Jendarmeriako Arlo Kriminalaren buru zen Henry komisarioari. Poliziak proposamena aztertu behar…\nJuanma Gallego 2013/02/12 Historia No Comments\nVidocq, gaizkile eta detektibeRead more\nGoizeko lehen meza bukatu berri zuela, Murgiatik gertu dagoen Oroko Santutegiko apaiza zen Francisco Ochoa de Eribe tiroz eraila izan zen. 1869ko uztailaren 24an izan zen Los Granizo izeneko gaizkile taldeko kideen azken krimen hori. Ez zen erailketa bakarra izan,…\nLos Granizo, Altubeko gaizkileakRead more


ALFRED STATE COLLEGE SARRERA BALDINTZAK - SAT / ACT PREP LINEAKO GIDAK ETA AHOLKUAK\nAlfred State College Sarrera Baldintzak\nZein dira Alfred State College-ren onarpen baldintzak? Unibertsitateko aplikazio batean sartzen diren pieza asko dauden arren, gauza kritiko batzuetan soilik jarri beharko zenuke arreta:\npenn egoera behrend onarpen tasa\nGida honetan Alfred State College-n sartzeko eta aplikazio sendoa eraikitzeko behar duzuna azalduko dugu.\nIkastetxearen kokapena: Alfred, NY\nAlfred State College-n onarpen tasa% 63 da. . 100 eskatzaile bakoitzeko 63 onartzen dira.\nAlfred State College GPA baldintzak\nBatez besteko GPA: 85\nThe batez besteko GPA Alfred State College-n dago 85 .\n85eko GPA batekin, Alfred State College-k zure klaseko goialdean egotea eskatzen du . Ia A zuzenak beharko dituzu zure klase guztietan, beste eskatzaile batzuekin lehiatzeko. Gainera, klase gogorrak hartu beharko zenituzke (AP edo IB ikastaroak), unibertsitate mailako akademikoak brisa dela erakusteko.\nGaur egun junior edo senior bat bazara, zure GPA zaila da garaiz aldatzea unibertsitateko aplikazioetarako. Zure GPA 85 ikastetxeko batez bestekoa edo txikiagoa bada, konpentsatzeko SAT edo ACT puntuazio altuagoa beharko duzu . Horrek zu baino GPA altuagoa duten beste eskatzaileen aurka modu eraginkorrean lehiatzen lagunduko dizu.\nAlfred State College-k SAT edo ACT hartzea gomendatzen du. Horrek esan nahi du proba aukerakoa izan daitekeela, baina SAT / ACT puntuazio ona bidaltzeak zure eskaera aukerak areagotuko ditu, batez ere beste ikasle gehienek puntuazioak bidaliko dituztelako.\nAlfred State College SAT baldintzak\nzein seinale den minbizia\nBatez besteko SAT: 1074\nThe batez besteko SAT puntuazioa konposatua Alfred State College-n 1074 1600 SAT eskalan.\nPuntuazio honek Alfred State College egiten du Lehiakorra SAT proben puntuazioetarako.\nAlfred State College SAT puntuazioaren analisia (1600 SAT berria)\nSAT percentile berria 25. puntuazioa 950 da eta 75. percentila SAT puntuazio berria 1170 da. Beste modu batera esanda, a SAT Berrian 950-ek batez bestekoaren azpitik kokatzen zaitu, 1170-ek batez bestekoaren gainetik eramango zaitu .\nMatematika 540 480 590\nIrakurketa + Idazketa 534 470 580\nKonposatua 1074 950 1170\nAlfred State College ACT baldintzak\nSAT-rako bezala, Alfred State College-k ez du ACT ebakitze gogorrik izango, baina puntuazio baxua lortuz gero, zure eskaera zakarrontzira botako da.\nBatez besteko ACT: 22\nThe batez besteko ACT puntuazioa Alfred State College-n 22. da. Puntuazio hau Alfred State College da Ertaina lehiakorra ACT puntuazioetarako.\n25. percentila ACT puntuazioa 19 da, eta 75. percentila ACT puntuazioa 26 da.\nNahiz eta Alfred State College-k gutxienez ACT baldintzarik ez duela esan, 19 edo gutxiagorekin eskatzen baduzu, zailagoa izango da sartzea, zure aplikazioan beste zerbait ikusgarria ez baduzu.\nHorrek esan nahi du uste baino aukera gehiago duzula ACT puntuazioa hobetzeko. Ikastetxearen ACTren 22 eta hortik gorako eskakizuna bilatzen saiatzeko, ACT ahalik eta gehien hartzen saiatu beharko zenuke. Pozik zauden azken puntuazioa lortzen duzunean, puntuazio hori bakarrik bidal dezakezu zure ikastetxe guztietara.\ntx a & m merkataritza\nEzin izan dugu ikastetxearen ACT politika zehatza aurkitu, eta horrek ziurrenik superscore hori ez dela esan nahi du. Nolanahi ere, Alfred State College-ra bidali nahi duzun ACT puntuaziorik onena aukeratu dezakezu, beraz, 22 puntuko ACT puntuazio gomendagarria lortu arte prestatu beharko zenuke.\nAlfred State College SAT saiakera / ACT idazketa atala hautazkoa dela uste du eta baliteke ez sartzea onarpenen kontuan. Ez duzu ikastetxe honetarako Idazketaz gehiegi kezkatu behar, baina eska dezakezun beste ikastetxe batzuek behar dezakete.\nEz dugu informaziorik aurkitu Alfred State College-k SAT irakasgaien probak eskatzen dituenik, eta abar seguruenik ez . Eskaera egin baino gutxienez 6 hilabete lehenago, berriro egiaztatu beharko zenuke ziurtatzeko, beraz, proba egiteko denbora nahikoa duzu.\nEskola hau baita errendimendu akademiko moderatu selektibo eta sendoak ia ziurtatuko zaitu sarrera . 1170 SAT edo 26 ACT edo gehiago lortzeak ia ziurtatuko zaitu onarpena. Ikastetxeak eskatzaile guztien% 63 onartzen duenez, batez bestekoaren oso gainetik egoteak onarpen tasa ia% 100era igotzen du.\nSAT / ACT puntuazio altua lor badezakezu, zure gainerako aplikazioak funtsean ez du axola. Aplikazioen gainerako baldintzak bete behar dituzu, eta zure GPAa ez da 85. urteko batez besteko ikastetxetik oso urrun egon behar. Baina ez dituzu eskolaz kanpoko eskola liluragarriak eta gomendioen letra zoragarriak beharko sartzeko. zure puntuazioaren merituetan oinarrituta bakarrik.\nBaina zure puntuazioa 950 SAT edo 19 ACT edo gutxiagokoa bada, baztertuak izan diren zorigaitzetako bat izateko aukera ona duzu.\nZer aukera dituzu Alfred State College-n sartzeko? Puntuazio hauekin onartzeko aukerak:\nuva-ren batez besteko puntuazioa\nIkastetxe guztiek aplikazio bat behar dute oinarrizko baldintzekin - batxilergoko espedientea eta GPA, eskaera orria eta beste oinarrizko informazioa. Ikastetxe askok, goian azaldu dugun moduan, SAT eta ACT puntuazioak ere eskatzen dituzte, baita gomendio gutunak, eskaera saiakerak eta elkarrizketak ere. Alfred State College-ren eskakizun zehatzak estaliko ditugu hemen.\nAplikazio arrunta Onartua\nBeste ohar batzuk Aplikazio arrunta ikasle berriei eskatzen zaien eskaera osagarriari buruzko saiakerarekin\nFaxa: (607) 587-4299\nAlfred State College-n interesa baduzu, ziurrenik ikastetxe horiek ere interesatuko zaizkizu. 3 kategoriatan banatu ditugu sartzeko zailtasunen arabera, Alfred State College-rekin alderatuta.\nIkastetxe hauek Alfred State College-k baino SAT puntuazio altuagoak dituzte. SAT puntuazioa hobetzen baduzu, lehiakorra izango zara eskola hauetarako.\nAlabamako Unibertsitatea Tuscaloosa, AL 1184 27\nQuinnipiac Unibertsitatea Hamden, CT 1175 26\nOhioko Unibertsitatea Atenas, OH 1170 24\nNorth Texaseko Unibertsitatea Denton, TX 1160 2. 3\nCalifornia State University Long Beach Long Beach, Kalifornia 1145 2. 3\nPace Unibertsitatea New York, NY 1140 25\nFlorida Golkoko Kostako Unibertsitatea Fort Myers, FL 1135 2. 3\nAlfred State College-n lehiakide bazara, ikastetxe hauek antzeko sarrera aukera eskainiko dizute.\nNew Yorkeko Estatuko Unibertsitatea Fredonian Fredonia, NY 1090 24\nMontclair State University Montclair, NJ 1086 hogeita bat\nIpar Carolinako Unibertsitatea Greensboron Greensboro, NC 1081 2. 3\nKaliforniako Unibertsitatea, Merced Merced, CA. 1080 hogei\nAlfred State College-n lehiakide bazara, eskola horietan sartzeko arazorik ez duzu izan behar. Une honetan Alfred State College zure eskura ez badago, lehiatuko zara agian eskola hauetarako.\nCalifornia State University Fresno Fresno, CA. 1010 19\nLos Angeleseko California State University Los Angeles, CA. 985 18\nzein ordutan hasten da aktaren proba\nzenbat litro daude 1 litro\nwestern carolina unibertsitatea eskatzeko epea\ndr eckleburg-en begiak\nnoiz erabiltzen duzu norena


II. Errepublikan euskal politikagintza banatu zuen gertaera nagusia errepublikar laikoen eta eskuin katolikoaren arteko lehia izan zen. Azken hauek ez zuten begi onez ikusi Errepublikaren ezarpena, erreforma antiklerikalak eta iraultza soziala ekarriko zituela pentsatzen baitzuten, euskal nekazal inguru tradizionaleko katolizismoa eta jarrera kontserbadorea asaldatuz. Arazo hau, partidu politiko bakoitzak zuen Autonomia Estatutuaren ezarpenaren inguruko iritziari gehitu zitzaion. Ondorioz, garai honetan, panorama politiko konplexua eratu zen.\n1931ko apirilaren 12ko hauteskundeek espainiar Estatuko erregimenaren aldaketa ekartzeaz gain, kontraste handiko panorama politikoa utzi zuten Euskal Herrian. Hauteskundeotan, eskuinak irabazi bazuen ere, non EAJ eta karlistak eskuin horren gidaritzan egon ziren, ezkerrak, sozialista eta errepublikarrek osatua, hiri eta herri handienetan garaitu zuen: Bilbo eta Bilbo inguruko industria eta meatze guneetan, Donostian, Eibarren, Irunen eta Nafarroako Erriberan. Hauteskundeak urte hartako maiatzaren 31an errepikatu ziren eta ezkerrak Gasteiz eta Iruñean ere garaipena lortu zuen. Ondorioz, lau euskal hiriburuek alkate errepublikarrak izan zituzten.\nEstatutuen arazoa izan zen euskal politikagintza gehien kezkatu zuen gaia. Eskuinak Estatu osoan Euskal Herrian bakarrik irabazi zituen hauteskundeak, eta indar errepublikarrek mesfidantzaz ikusi zuten Estatutuaren gaiaren gidaritza EAJren eskuetan lagatzea, oso jarrera klerikala erakusten zuelako batetik, eta bestetik errepublika ezartzeko saiakeran elementu anti-dinastikoen laguntzari uko egin ziolako. Ezkerraren helburua beraz, kontrolpean zituzten instituzioetatik prozesu autonomikoa gidatzea izan zen, arrakasta osoa EAJk bereganatu eta etorkizuneko Euskal Gobernuaren kontrolaz jabetu ez zedin. Bide batez, Estatutuaren ezarpenaren aurretik Euskal Herria errepublikar bihurtu nahi izan zuen.


Donostia 2016ko Europako Kultur Hiriburua - Wikipedia, entziklopedia askea.\nErakutsi/ezkutatu Prestakuntza azpiatal\n3Proiektuaren ardatz nagusiak\nErakutsi/ezkutatu Proiektuaren ardatz nagusiak azpiatal\n4Proiektuaren inguruko eztabaidak eta kritikak\nDonostia 2016ko logotipoa.\nDonostia 2016ko Europako Kultur Hiriburua, Donostia Europako kultura hiriburu izan zedin Donostiako Udalak lehiaketara aurkeztutako proiektua izan zen, eta hautatua izatea lortu zuen. Goiburu ofiziala «Herritarren energia-olatua. Elkarbizitzarako kultura» izan zen. Kultura hiriburutza Europar Batasunaren ekimen bat da, 1985. urtean sortua. Melina Mercouri greziar diputatuaren ideia da, eta helburutzat du Europako herri ezberdinen arteko gerturatzea eta elkartrukea sustatzea.\nUrtero Europar Batasuneko bi hiri izendatzen dira kultura hiriburu; eta 2016an, Poloniako Wroclaw hiria eta Donostia izan ziren Europako kultura hiriburu.\n2011ko ekainaren 29ko 17:25ean Madrilen burututako ekitaldian Manfred Gaulhofer epaimahaiko buruak Donostia hiri aukeratua zela adierazi zuen. Honela, Donostiaren hautagaitza Espainiako bost hiriei gailendu zitzaien: tartean Cordoba, Zaragoza, Segovia, Burgos eta Las Palmas Kanaria Handikoa zeuden. Hiriburutza proiektua onartu ostean, Donostia/San Sebastian 2016 Fundazioa sortu zen bertan txertatuko ziren proiektu guztien kudeaketaz arduratzeko. Hiriburutza eta Fundazioa izendatzeko DSS2016EU laburdura erabili ohi da ere.\nDonostia 2016ko Europako Kultur Hiriburua proiektuak bere asmoa lortu izana ospatzeko kartela.\nOlatu Talka[aldatu | aldatu iturburu kodea]\nOlatu Talka jaialdi herrikoi bat da, Donostia 2016 Europako Kultur Hiriburu proiektuaren barruan 2010az geroztik maiatzeko azken asteburuan egin dena. Herritarren parte hartzea bultzatzea du helburu nagusi, guztiz amateurra da, artista edo talde profesionalen parte hartzerik gabe.\nProiektuaren ardatz nagusiak[aldatu | aldatu iturburu kodea]\nDonostiako proiektuaren ideia nagusiak hauek izan ziren:\nElkarbizitzarako kultura zuen goiburu nagusi. Ez zen gainerako hiriburutzen antzekoa horretan, balioekin egin nahi zuen lan. Kultura eta praktika artistikoek elkarbizitza hobetzen lagun dezaketela zen ideia nagusia.\nOndarea, hau da, hiriburutza pasa eta gero hirian geratuko den kultura legatua. Proiektu osoan txertatuta zegoen ideia hori.\nPrograma parte hartzailea, ez bakarrik kultur ekintzen kontsumitzaile gisa, baita edukiak sortzen ere.\n2016ko urtarrilaren 20an eman zitzaion hasiera hiriburutzari, San Sebastian Egunarekin bat.\nKultur programa[aldatu | aldatu iturburu kodea]\nEuskal Herriko Unibertsitatean kokatutako Möbius jarduera, Donostia 2016 proiektuaren barruan.\nKultura programaren barruan, ondoko jarduera hauek nabarmendu ziren:\nEmusik: Europako Musika Eskolen Jaialdia dela bide, 2016an, 120.000 ikusle baino gehiago izan ziren Donostian, 10.500 musikari, 26 herrialdetatik etorritako 420 talde, eta mila ekitaldi baino gehiago.\n2016 bidea: Gipuzkoa, Bizkaia, Araba, Nafarroa eta Iparraldea 32 etapatan zeharkatuko zituen ibilbidea izan zen 2016 bidea. Hiria eta mendia tartekatuz, natur eta arte balio esanguratsua duten tokietatik igaroko dira. Bidea egiteko antolatuko ziren irteeretan, natura eta kultura uztartu nahi ziren.\nEuropa bat-batean: Europako inprobisatzaileen topaketa.\nGabon Txirrita: 1982an, Xabier Letek antzezlan bat taularatu zuen: Gabon, Txirrita. Pertsonaia nagusia Jose Manuel Lujanbio “Txirrita” bertsolari famatua izan zen. Historiaren Auzitegiak pertsonaiaren ibilerak epaitzen ditu, “gizon izugarri” gisa deskribatuta. 2016an 80 urte bete ziren Txirrita hil zenetik, eta urtemuga hori ospatzeko berriro taularatu zen obra.\nTosta: kultura hiriburuaren hiru enbaxadetako bat zen. Europako hizkuntza aniztasunari gorazarre egitea eta hizkuntza gutxituetako komunitateen arteko harremanak sustatzea zuen helburu. Irlanda, Kornualles, Gales, Eskozia, Frisia Galizia eta Euskal Herriko bazkideen artean sortutako proiektua zen. Hiru lan-ildo nagusi zituen: komunitateen arteko artista trukea (sei asteko egonaldietan); hiru eguneko jaialdiak lurraldeetako bakoitzean; eta proiektuaren hizkuntza-kudeaketa berezitik eratorritako gida.\nOlatu Talka: Urgarden ekimena 2012ko maiatzean\nDonostia 2016 programa, zenbakitan\n500 kultura-eragile eta artista\n132 jarduera, zuzenean herritarrek aukeratuak\n48.772.012 euroren aurrekontua\nProiektuaren inguruko eztabaidak eta kritikak[aldatu | aldatu iturburu kodea]\nKristinaenea parkean Shakespeareren Uda-gau bateko ametsa antzezlanaren bertsioa egin zen. Atzean Tabakalera eraikuntza.\nDonostiaren kultura hiriburutzak eztabaida politiko ugari, proiektuaren barruko desadostasun eta gorabehera ugari eta sektore zenbaiten aldetik kritika gogorrak izan zituen. 2016 desokupatu taldearen esanetan, kultura hiriburutza proiektu merkantilista eta kapitalista besterik ez zen, turismo masiboa erakarri eta hiriko desberdintasun ekonomikoak areagotu zituena.\nSektore politiko instituzionalen aldetik ere kritikak izan ziren. Ezker abertzaletik proiektuaren aurkako jarrera zegoen 2011 urtean Bilduk Donostiako alkatetza eskuratu aurretik. Gero, ordea, kultura hiriburutza bultzada osoa eman zion, haien esanetan hastapenetan zeuden alderdi desegokiak ezabatuta (hala nola, Odon Elortza aurreko alkatearekin proiektuak zuen identifikazioa). Beste alderdi politikoek Bilduk proiektua zuzentzean izandako jarreraren aurka azaldu ziren; pasibotasuna eta erabilera politikoa leporatzen zioten.\n↑ (Ingelesez) «European Capitals of Culture» Europako Batzordea (Noiz kontsultatua: 2016-11-15).\n↑ «Lortu dugu! Eskerrik asko!»[Betiko hautsitako esteka], Donostia 2016 webgunea.\n↑ «Donostia, 2016ko Europako kultur hiriburu», Berria.\n↑ «Elkarrekin bizi = X» Donostia 2016 (Noiz kontsultatua: 2016-11-15).[Betiko hautsitako esteka]\n↑ «DSS2016 Helburuak» Donostia 2016 (Noiz kontsultatua: 2016-11-15).[Betiko hautsitako esteka]\n↑ «Hiriak ateak irekiko dizkio kulturari Donostia 2016ren inauguraziorako» Donostia 2016 (Noiz kontsultatua: 2016-11-15).[Betiko hautsitako esteka]\nDonostia 2016ko Europako Kultur Hiriburua proiektuaren webgunea\nDonostia 2016ko kultura programa[Betiko hautsitako esteka], PDF formatuan\n2016 desokupatu, proiektuaren aurkako webgunea.\nMultimedia: Donostia 2016


Garzon, berriz akusatuen aulkian\nFrankismo garaiko delituak ikertzen saiatzeagatik epaituko dute gaurtik.\nAuzitegi Gorenak berriz epaituko du gaur Baltasar Garzon, prebarikazioa egotzita, diktadura garaiko krimenak ikertzeko eskuduntzak bereganatzeagatik. Auziak polemika handia piztu du, eta nazioarteko hainbat juristak eta Giza Eskubideen hainbat elkartek babesa agertu diote Auzitegi Nazionaleko epaileari.\nGarzonen aldeko plataformak elkarretaratzea deitu du 10:00etarako Gorenaren aurrealdean, epaiketa hasi baino ordu erdi lehenago, eta arratsaldean beste bat egingo du Puerta del Solen, epailea jazarpen politiko baten biktima dela salatzeko.\nAmnistia Internazionalak eta Human Rights Watchek ordezkariak izango dituzte epaiketan, begirale moduan. Izan ere, Gorenaren erabakiak eragina izan lezake jurisdikzio unibertsaleko delituen beste hainbat prozesutan.\nJoan den astean, Gorenak Gürtel auziko espetxeratuei legez kanpoko entzuketak egitea egotzita auzipetu zuen.\nGaurko kasuan, herri akusazioak (Manos Limpias muturreko eskuineko sindikatua eta Libertad e Identidad elkartea) 20 urtez gaitasungabetzea eskatuko dute. Garzonen aurkako auzi guztietan bezala, Fiskaltzak ez du akusaziorik aurkeztu, eta absolbitzea nahi du.\nInformazio gehiago:Eitb: Garzon, berriz akusatuen aulkian


Othon Friesz - Wikipedia, entziklopedia askea.\nOthon Friesz, jaiotzez Achille-Émile Othon Friesz (Le Havre, Normandia, Frantzia, 1879ko otsailaren 6a - Paris, Frantzia, 1949ko urtarrilaren 10a) frantses margolaria eta diseinatzailea izan zen.\nAchile-Émile Othon Friesz\nLe Havre, 1879ko otsailaren 6a\nParis, 1949ko urtarrilaren 10a (69 urte)\nThorvald Hagedorn-Olsen (en)\nmargolaria eta irakaslea\nGeorges Braque, Paul Gauguin, Vincent van Gogh eta Paul Cézanne\nSaint-Maloko harresiak (1935) , Musée Toulouse-Lautrec, Albi\nGauguin eta Van Gogh maisutzat harturik, koloreari eman zion lehentasuna, eta bikain erabili zuen (Portrait de Fernand Fleuret, 1907). Braquerekin Anberesa joan zen (Les Canaux, 1906), eta ondoren, Frantziako hegoaldera eta Normandiara.\n1908tik aurrerako lanetan Cézanneren eragin nabarmena du; fauvismoaren ezaugarriak alde batera utzi eta konstruktibismoaren ezaugarri batzuk beretu zituen. Gorputz biluziak, erretratuak eta izadi hilen irudiak egin zituen batez ere.\nAzken aldaketa 16 abuztua 2021(e)an, 10:23(e)tan\nOrriaren azken aldaketa: 16 abuztua 2021, 10:23.


EBk 2007ra arte atzeratu du ardoaren sektorea berritzeko plana | Consumer\nEBk 2007ra arte atzeratu du ardoaren sektorea berritzeko plana\nEspainiak positibotzat jo du atzerapen hori, «sektoreari mesede egingo dioten alternatibak eztabaidatzeko eta bilatzeko denbora behar delako».\nBruselatik lan-agenda berria eman ez zen arren, Europako Batasuneko iturriek 2007ko martxora arte eman dute aditzera; Espainiako nekazariek, berriz, hasierako planak baino gutxienez sei hilabete atzerago daude. Plan horiek 2008. urterako proiektua indarrean sartzea aurreikusten zuten.\nElena Espinosa Nekazaritzako ministroak jakinarazi zien komunikabideei Batzordearen proposamen ofiziala atzeratu egin zela, eta hori positiboa izan zela esan zuen, «denbora behar baita eztabaidatzeko eta sektoreari mesede egingo dioten alternatibak bilatzeko».\nEspainiak, EBren planarekin bat ez datorrenez, neurri batzuk proposatu ditu, bai bere aliatuekin batera (adibidez, landaketen erauzketa administrazio nazionalen erabakia izatea, ez ekoizleena), bai bere aldetik (landutako hektarea bakoitzeko diru-laguntza zuzena ezartzeko, sortzen den kopurua gorabehera, oliba-olioarekin edo zerealekin gertatzen den bezala).\nEuropa da oraindik ere munduko salda-ekoizle eta -esportatzaile nagusia, ekoizpenaren %60 baitu. Baina Argentina, Txile, Australia eta AEBak bezalako ekoizle berrien aurrerapenagatik dago arriskuan. Herrialde horiek bikoiztu egin dute azken 25 urteetan munduko esportazioen kopurua, eta gaur egun merkatuaren %21,4 dute.


Julen Madina hil da, entzierro korrikalari ezaguna eta ETBko kolaboratzailea | Gizartea | Berria\nJulen Madina hil da, entzierro korrikalari ezaguna eta ETBko kolaboratzailea\nJoan den astean Zurriolako hondartzan olatu batek jota zaurituta hil da. Zainketa intentsiboetako unitatean izan dute bost egunez. Familiak eman du heriotzaren berri.\nMadina, 2005eko sanferminetan. Raul Bogajo / Argazki Press\n2016ko abuztuak 30\nJoan den astean ospitaleratu zuten Madina, eta zainketa berezian izan dute ordutik. Olatu kolpe batek lurrerantz bota zuen ostegunean, eta hondarraren kontra buruan jotako kolpeak eragin zion lesioa. Hiru lagunek uretan buruz behera zegoela aurkitu eta atera egin zuten.\nHaren senideek eman dute heriotzaren berri, eta eskerrak eman dizkiete osasun langileei eta babesa erakutsi dieten guztiei. 61 urte zituen. Lau hamarkadatan egin zuen korrika Iruñeko entzierroetan, eta oso ezaguna izan zen. Aditutzat hartua izan zen, eta kritikatua ere izan zen, horregatik hain zuzen. Tuterako entzierroetan ere ohikoa zen.\n2004. urtean, ordea, zezen batek harrapatu egin zuen Iruñean, eta bost adarkada eman zizkion zezen-plazarako sarreran. 2011. urtean Iruñean korritzeari utziko zuela iragarri zuen. Ez, ordea, Tuteran. Hain justu, aurten Erriberako hiriburuko santanatan berriro harrapatu zuen zezen batek, uztailaren 25ean, baina ez zion lesio larririk eragin.\nHernanin (Gipuzkoa) jaioa zen, eta, entzierroetan korrika egiteaz gain, ETB2ko kolaboratzaile izateagatik ere ezagun zen Madina. Azken urteetan ETB2ko El conquistador del fin del mundo saioan iritzia ematen parte hartu izan zuen.


Elkartasun tapoiak | Euskal Herria | Naiz\nMarkel Lopez mutiko urretxuarrak gaixotasun larria dauka: epidermolisis bullosa du izen zientifikoa, baina ‘tximeleta azala’ bezala ezagunagoa da. Markelen gorputz osoko larruazala oso ahula da, edozein ukituk zauriak eragiten dizkio, eta ebakuntzak bata bestearen atzetik egin behar izaten dizkiote. Bere familiari ekonomikoki laguntzeko, plastikozko tapoiak biltzeari ekin diote Urretxuko eta Zumarragako herritarrek.\nGotzon ARANBURU|URRETXU|2012/11/19 09:55 Eguneratua:\nMarkel Lopez bere ama Saioa eta ‘Antxoa’ zakurrarekin. (Gotzon ARANBURU)\nEz da Markelen familia tapoien bidez dirua biltzen ari den bakarra Euskal Herrian. Lekeitioko Ronan mutikoaren ama izan zen honelako ekimen bat abiatuarazi zuten lehena. Bipedestadore bat behar zuen Ronanek, muskulu-distrofia duelako, eta 35 tona plastikozko tapoi bilduta lortu zuen tresna. Ondoren Iker Gutierrez bilbotarra izan zen, hau ere gaixotasun berberarekin, eta Ikerren familiak ere hilabete gutxitan bildu zituen bipedestadorea (zutik egon ahal izateko makina) erosteko adina tapoi. Otxarkoaga auzo bilbotarreko Izanen familiak 35.000 euro behar ditu, 5 urteko umearen neurriko aulkia eta ibilgailu egokia erosi ahal izateko. Buruko paralisia du Izanek.\nTapoien bilketa egiteko protokoloa antzekoa da kasu guztietan: herrian, edo auzoan, hainbat toki aukeratzen dira bilketarako ontziak jartzeko, eta bizilagunek ontzi horietara botatzen dituzte tetrabrik, botila, lata… eta abarren plastikozko tapoiak. Biltoki guztien artean tona bat osatutakoan, Bilboplastik enpresa bizkaitarrera eramaten dituzte, eta honek 250 euro ordaintzen ditu, batazbeste, tona bakoitzeko. Euskal Herrian ez ezik, Estatu espainiarrean eta Europan ere burutzen dira honelako ekimenak, beti ere elkartasun helburuarekin.\nEgunotan hedabideetara iritsi da tapoien bilketaren kontua, baina kritikak jasotzeko, hain zuzen ere zenbait mediku elkartetik eta Espainiako Osasun Ministeritzaren inguruko iturrietatik. Zehazki, gaixoak atzerrira eramatea, han artatu ditzaten, kritikatu dute, «Espainian bertan mediku eta zirujau on ugari dauzkagulako». Ez dute ondo ikusten tapoi-bilketa bezalako ekimenak abiaraztea atzerriko tratamendua ordaindu ahal izateko.\nAskotan kontua ez da, ordea, tratamendua non jasotzen den, baizik eta nola ordaintzen den. Hori da Markel Lopezen kasua. Markelen gaixotasuna genetikoa da (dermisa eta epidermisa batzen dituen kolagenoa falta zaio), eta beti behar izan du zaintza berezia. Gainera, orain 12 urte dituen mutiko urretxuarrari gorputzaren barnean ere eragiten dio gaixotasunak, ahoa, faringea, urdaila… kaltetuz. Horregatik, ez du ahotik jaten eta gastrotomia baten bidez elikatzen da. Hori guztia gutxi balitz, hatzak eta esku-ahurra ezarri egiten zaizkio eta berriro askatzeko Bartzelonako Vall d´Hebron ospitalera joan behar izaten du, ebakuntza egitera. Alegia, oinaze fisiko eta sikologikoa jasateaz gain, dezenteko gastuari egin behar dio aurre Markelen familiak.\nSaioa Arrizabalaga da Markelen ama, eta ondo asko daki semea behar bezala artatzeko zenbat diru behar duen. Joan den otsailean egin zioten eskuko ebakuntza umeari Bartzelonan, orain dela egun gutxi itzuli dira errebisioa egiteko eta abenduan joango dira berriro, ferula berria jartzeko. Ez dauka Markel egokitzeko moduko autorik, eta trenez joaten dira. Han dauden egunetako hotela ere ordaindu behar da. Kontuak kontu, 400 euro joaten zaizkio irtenaldi horietako bakoitzean. Gizarte Segurantzak zati bat bakarrik itzultzen dio, eta zaintzaile gisara jasotzen zuen dirua eta gutxitu egin da, murrizketak direla-eta. Urretxun eta Zumarragan hainbat kontzertu, dantza emanaldi eta bestelako ekimen antolatu izan dira Markelen alde, eta «horri esker ari gara eusten. Bestela…» dio Saioak.\nTapoiak biltzearena ez zitzaion Markelen familiari otu, Gainzuri eskolari baizik. Beste ume baten alde tapoiak biltzeko gonbita iritsi zen eskolara eta hortik ideia hartuta bertako ikasle zen Markeli laguntzea erabaki zuten. Ikastolan eta institutuan ere jarrita daude ontziak, baita eskualdeko ospitalean ere, eta hainbat saltokitan. Herritarrek badakite dagoeneko plastikozko tapoi horiek zertarako behar diren eta etengabe betetzen dira ontziak. Dagoeneko bost tona bildu dira. Baina segi beharra dago, besteak beste Markelek gurpildun aulki berria behar duelako; hazi egin da eta dagoeneko ez da ondo sartzen oraingoan, baina Gizarte Segurantzak sei urtez behin bakarrik hartzen du bere gain aulki aldaketa.\nBitartean, bere bideari jarraitzen dio Markelek. Ikasi, lagunekin irten, futbola ikusi… Oso Barça zalea da, eta ez dauka saltzeko Bartzeloan Iniesta jokalariak oparitu zion kamiseta. Are gutxiago ‘Antxoa’, ateak irekitzen, gauzak lurretik jasotzen… laguntzen dion labrador arrazako zakurra. «Oso laguna dut. Ondo ulertzen dugu elkar» dio mutikoak, eta amak berresten du: «Oso garrantzitsua da jendeak zakurraz galdetzea Markeli, eta ez eskuei buruz. Hala, animaliaren arduradun sentitzen da eta hori ona da terapeutikoki». Bocalan Fundazioaren bidez iritsi zen ‘Antxoa’ Lopez-Arrizabalagatarren etxera, eta orain familiako beste kide bat da.\n«Gaixotasun arraro» deitzen zaie 10.000 lagunetik bostek baino gutxiagok jasaten dituztenei. Gaixotasun horietako erdia baino gehiago kronikoak dira, larriak, eta ezintasun maila handia eragiten dute. ‘Epidermolisis bullosa’ dutenak hogei inguru dira Hego Euskal Herrian. Industria farmazeutikoari ez zaio asko interesatzen gaixo horientzako botikak eta tratamenduak prestatzeko ikerketak egitea, baina egiten dira saioak.\nMarkelen kasuan, zoritxarrez, oso itxura ona zeukan tratamendua bertan bertan behera geratu zen. Donostiako Inbiomed Fundazioak «larruazal artifiziala» sortzeko lanei ekin zien eta Markel izan zen azal-mentua jaso zuenetako bat 2006an, beso batean. On egin zion eta ia zauririk ez du izan beso horretan ordudanik, baina, ikerketa paralizatu egin zuten eta gehiago ez diote deitu Markeli.\nTapoiak Markeli laguntzeko\nMarkelen amaren profila Facebooken\n‘Gaur 8’: Tapoiz tapoi, plastikozko mendien artean dir dir egiten du behar bereziren bat duenaren ilusioak\n‘Gaur 8’: Garikoitzen eta Mikelen hesteek ez dute batere jakirik onartzen\nLAB denuncia ante la CEN la alta brecha salarial entre hombres y mujeres en Nafarroa\nEl cuatripartito destaca el consenso en la Ley de Residuos a pesar de la crisis de Podemos\nLakua no aprecia «hecho delictivo alguno» en el recibimiento a dos expresos en Andoain\nAnna Gabriel anuncia que no comparecerá ante el Supremo\nArtur Mas queda libre sin fianza tras comparecer en el Supremo\nEl abogado de Anna Gabriel en Suiza, la pesadilla del fiscal Sánchez Melgar\nEl Parlament aplaza la reforma de la Ley de Presidencia y pide un informe jurídico\nEl Eurogrupo elige a Luis de Guindos como nuevo vicepresidente del BCE\nLAB acudirá a la reunión sobre la brecha salarial convocada por Lakua, ELA no irá\nAkitaniak eta MIGek inbertsio plana hitzartu dute Baionako portuarentzat\nPobrezia eta bazterketaren aurkako Herri Ekimen Legegilea bultzatuko du Eskubide Sozialen Kartak\nEguzki Irratia de Iruñea presenta los contenidos de su nueva parrilla\nEmilie Jouvetek jaso du Zinegoak-en Ohorezko Saria\nEl Parlamento navarro abre al público las esculturas, pinturas y fotos de la exposición ‘Hetxo¡s’\nLa Guardia Civil bloquea 23 páginas web de descarga de películas, series o música\n«Buruz Buruko Txapelketan parte hartu ez izanarekin oso damututa nago orain»\nSalzburgo, una fortaleza a las puertas de los Alpes\nSeguidores del Spartak causan incidentes en Gasteiz y anuncian su presencia en Bilbo\nLa prensa internacional se hace eco de lo sucedido en el partido Idiazabal-Elgoibar


Azpeitiko hizkera - - uztarria.eus\nBegoña Elias 2006-01-22 10:01\nLehengo astean, Eitbn, Bertatik Bertara saioan, Andoni Salegi, gure komikiblogariari elkarrizketa bat egin zioten, Otsobeltz komiki liburua argitaratu dutelako. Estitxu Fernandez aurkezleak, notizi honen berri ematerakoan Andoniren lana goraipatu zuen eta hizkera aipatzerakoan, gutxi gorabehera esan zuen Azpeitiko "euskara ederrean" idatzia zegoela. Egia esan, hau entzuteak zeharo poztu ninduen.\nBaina, gure herriko hizkeran, aspaldian, hainbat aldaketa somatu ditut. Gehien harritzen nauena, zera da, mutilak neskekin hika hitz egiterakoan, mutilekin bezala hitz egiten dutela, adibidez,- aizak-erabiltzen dute,-aizan -, esan beharrean, eta hau nahiko jeneralizatua dago. Neuri, sekulako belarriko mina ematen dit hau entzuterakoan, eta egia esan, ez dakit noiz hasi ziren horrela hitz egiten, arraroa da, etxean hitanoa ondo erabili eta gero beraien artean gaizki erabiltzea. Orain arte, horrela hitz egiten zutenak, euskaldun-berriak ziren.\nBaina gauza bat daukagu, txarra edo ona, edonon, ahoa ireki orduko entzuten dugu: Zu behintzat Azpeitiarra.\nBeste gauza batek ere atentzioa ematen dit. Konturatu al zarete, zea hitza zenbat erabiltzen dugun?, eskerrak hitz honi! estutasun askotatik ateratzen gaituelako.\nEtsenplu bat, egun hauetan Kaito Telebista, Azpeitiko Musika Bandaren Cd-aren aurkezpenaren berri ematen ari da, Udaleko bi zinegotzik egin zuten aurkezpena, eta horietako batek pentsa zenbat aldiz erabili zuen Zea hitza: Zeatugenuen. Zeagenun, zea, zeakin, zeautukoitugu, zenbait zea eiten.\nEta neure burua ikusten nuen haien lekuan, neuk ere dexente erabiltzen dudalako: Hi aizan, zeakin eon naun, eta esantzonat, zea, betiko tabernan zeauko geala\nEta horrela, kapazak gara elkar hizketa luze bat edukitzeko eta primeran ulertu geure artean. Hau abiltasuna ez bada\nBukatzeko, zea esan nahi nizuen, egun hauetan ikusten ari garan zeakin (Garzonada-Marlaskada), eta jendilaje horientzako dena susmagarria denez, martxa honetan, laster euskeraz hitzeitie ere deBEKauko digutela, orduan, agian kodez hitz egin eta idatzi beharko dugu, eta horretarako primerakoa zea hizkera.\nBukaera xelebrea eman diot, baina, daukadan amorrazioaren ondorioa da.


30 urria, 2020 Iritzia, Itzainak 136\nIdoia Luzuriaga Garcia • Berdintasun aholkularia\nEspainiako Gobernuak bi dekretu onartu ditu urrian, enpresetan emakume eta gizonen arteko berdintasuna bermatzen dela baliatzeko; bata enpresan, langilea edozein dela, lan berdinari soldata bera dagokiola ziurtatzeko, eta bestea berdintasun planen atalak, prozesuaren parte hartzaileak, diseinuaren ibilbidea, eta behin onartuta, hauen erregistroa nola egin behar den zehazteko. Honek enpresetan berdintasun gehiago bermatuko du? Ba ez naiz aztia, baina argi dago gai hauetarako sortutako lantaldeak eta berdintasunari emandako denbora eta ardurak bere fruituak izango dituela lan prozesu guztietan ez bada, enpresaren giroan, sentsibilizazio mailan eta ezagutza orokorrean. Dekretuok eta legeek hutsuneak dituzte, eta enpresa guztiei egokitzeko zailtasunak eta buruhausteak ekartzen dituzte; alegia, produktua, langileak, bezeroak, salmenta kanalak…. ezberdinak direlako, baina tira, beste tresna bat dira eta haietaz baliatuko gara zenbait gauza mahai gainean jartzeko.\nAre gehiago, oso ezberdina da legeak babestuta prozesuak aldatzea eta hobetzea (lege markoaren beharraz eta abarrez asko ikasten ari gara pandemia egoera honetan, ezta?) edo borondateaz bakarrik baliatzen ari garenean. Eta zentzu honetan, urte hauetan enpresetako berdintasun atalak emandako iraulia ikaragarria da: berdintasunaren inguruan «zerbait entzun» duen lantalde eta zuzendaritzatik, berdintasunarekiko kontzientzia duen lantalde eta zuzendaritzara iritsi gara; tartean eskala guztia aurkitzen delarik, noski. Eta honetan, legediak bai, baina pertsonek bizi ditugun egoerak eragin handia izan du.\nGobernuak alarma egoera ezarri baino lehenago, dagoeneko alarmatuta gabiltzan langileok gero eta buruhauste gehiago ditugu gure bizitzaren arlo guztiak, pertsonala, profesionala, familiartekoa… koordinatzeko. Askotan izan dut mintzagai kontziliazioa eta erantzukidetasunaren arteko banaezintasuna, eta ez noa errepikatzera, baina inoiz baino tresna baliozkotzat jotzen dut. Aitona-amonen eta eskolaz kanpokoen lankidetzarik ia ez dugun honetan, konfinamendu eta etxeratzearen itzala putre baten antzera gure gainean bueltaka dugunean, gaixotasuna hor dagoela ahaztu ezin dugunean, inoiz baino garrantzitsuagoa egiten zaizkigu aurreikuspena eta gure bizitzaren arlo guztiak uztartzeko tresnak. Eta zaila egiten zaigu gizakioi gure bizitzaren atal guztiak orekaz antolatzea, baina behintzat, badugu gai hau enpresako bilera mahaiaren gainean jarri eta eztabaidagai izateko, gero eta arautegi gehiago. Ez da dena, baina bada zerbait.\n«gauza polita da pintzel bidez barruan duzuna kanpora ateratzea» »


Presta zaitez lan mundurako Arizmendin | Arizmendi Ikastola\nLanerako prestatzen zaitugu Arizmendi Ikastolako Heziketa Zikloetan. Lau Heziketa Ziklo eskaintzen ditugu, eta metodologia praktikoen bitartez, enpresen eskakizunetara egokitutako heziketa jasotzen duzu, lanean hasteko profesional gisa prestatuko zaituena.\nArizmendi Ikastolako eskaintza ezagutzeko, maiatzaren 5ean, asteartean, Arrasateko egoitzako ateak zabalduko ditugu arratsaldeko 18:00etan.\nArizmendi Ikastolak izate kooperatiboa du. Mondragon Korporazioaren parte izateak enpresen gaurkotasuna gertu-gertutik jarraitzeko balio du eta ikasleak lan mundura gerturatzea ahalbidetzen du. Beraz, ikaste prozesua praktikoa bezain erreala da, etorkizun handiko lau ziklotan banatzen dena: osasun larrialdiak, gizarte eta kirol animazioaren irakaskuntza, erizaintzako zaintza osagarriak, eta mikroinformatika sistemak eta sareak.\nOsasun esparruan lan-eskaintzak gora egin du azken urteetan. Osasun-sektorean lan egiteko gaitzen du Osasun Larrialdien erdi mailako heziketa zikloak, eta, besteak beste, lanpostu hauetan aritzeko:\nUrgentziak eta larrialdiak koordinatzeko zentroetako operadorea.\nGizarte eta Kirol Animazioaren Irakaskuntza\nGure gizartean kirolak gero eta toki gehiago hartzen du. Hortaz, garrantzitsua da kirol esparruan ondo preestatutako begirale, arduradun eta teknikoak izatea. Horretara bideratutako goi mailako heziketa zikloa eskaintzen da.\nKiroldegietako kirol jardueretan monitore.\nEskola kirolean koordinatzaile eta monitore.\nGimnasio eta Fitness zentroetan monitore.\nIgerileku publiko zein pribatuetan sorosle eta monitore.\nNatura ekintzetako enpresetan monitore.\nUdalekuetan zuzendari eta monitore.\nOsasun alorrean lan-eskaintzak gora egin dute. Pertsonen zaintzarekin lotutako lanbideak merkatuko enplegu-tasa altuenetarikoa dute. Heziketa Ziklo hau ikasita ondorengo lantokietan egin ahalko da lan:\nInformatikako sektorearen beharrei egokitutako ikasketa prozesua ere eskaintzen da. Honela, irteera profesional anitzeko profila izango dute ikasleek. Besteak beste lanpostu hauetan aritu ahalko dira:\nInformatika-tresneriaren teknikari instalatzaile konpontzailea.\nMikroinformatika-sistemetako periferikoen konpontzailea.\nHeziketa Ziklo guztiak praktikoak dira eta esparru profesionalera bideratuta daude. Zikloetako ikaste-prozesua, metodologia eta instalakuntzak ezagutu nahi badituzu, gure ateak zabal-zabalik izango dituzu maiatzaren 7an, 18:00etan. Etorri Otalora lizentziadunaren egoitzara eta ezagutu gertutik gure eskaintza.


Aitorpena – Consultoría artesana\nProfesionalak gara eta erakundeen aldaketen eta hobekuntzaren alde dihardugu. Zeregin horri oro har kontsultoretza esaten zaio; guk, ordea, substantiboari bereizgarria gehitzen diogu eta esaten dugu artisauen kontsultoretza egiten dugula. Geure burua definitzerakoan badiogu egitura sinple autonomoak garela eta, fabrika haundietan baino areago, lantegi txikietan ekiten diegula gizakien neurriko proiektuei.\nArtisauen kontsultoretza bestelako kontsultoretzaren ordezko aukera da. Kontsultoretzan jarduteko ohiko modutik aldendu eta bereiztu nahi dugula, beraz, ikuspuntu eta balio berriak darabiltzagu erakundeen aldakuntzari ekitean. Honela definitzen dugu, beraz, gure kontsultoretza:\nGizakiekin batera dihardugu. Aldakuntzak eta hobekuntzak behar dituzten ezagutza, kemena eta indarra gizakioi dagozkigu, gutako bakoitzari eta osatzen dugun talde antolatuari ere bai. Horregatik diogu geure bezeroak gizakiak direla, eta ez korporazioak.\nAtsegin dugu geure lana. Lehengai gisara ezagutza darabilgu eta ezagutza ez da sortzen inolako toki-egun zehatzetan. Horregatik ez dugu muga zorrotzik ezartzen geure kontsultoretza-lanaren eta bizimoduko beste alderdi batzuen artean, baizik eta integraturik daukagu lana gainontzeko zeregin egunerokoetan.\nAteak zabalik, guztiz irekita aritzen gara lankidetzan. Ezagutza proiektu guztietan sortzen dugu, baina ezagutza hori ez dugu geuretzat gordetzen, altxor pribatua balitz bezala; ez darabilgu bat ere teknika pribatiborik, ez dugu ezer ezkutatzen ez bezeroen ez lankideen begietatik; aitzitik, dena agerian dugu, komunitatearen begi-bistan.\nSarea osatzen dugu eta horrek, neurri handi batean, bere isla eta euskarria du gure blogetan eta partaide garen gizarte-media guztietan. Bide horretatik, hain zuzen ere, banatzen ditugu ezagutza, gogoetak eta kezkak.\nPraktika-komunitatea garelarik, komunitate horretan dugu ikasi beharrekoa; eta horren guztiaren funtsa ez da “zer”, “nola” baizik.\nOinarrizko ezaugarri horietatik abiatuta, bada, honela dihardugu:\nAztarna utzi, geure ukitua eman nahi diogu egiten dugunari, esku artean daukagun guztia proiektu berria izan dadin, zeinari gure lehengaia den ezagutza irekia, aurretik ikasitakoa eta esperientzia berritua eskaini behar baitizkiogu. Horiek horrela, bada, berrikuntza ez da tresna, ezinbesteko beharra baizik.\nSaiatu eta asmatu edo huts eginda ikasten dugu, aurretik hartutako norabideari jarraiki edo bidea galduta, eta lanaldi guzti-guztietan berritzen eta berpizten gara. Proiektuei ekin aurretik, ostean eta bitartean ikasten dugularik, ezinbesteko zaizkigu hala jarduna nola egindakoari buruzko gogoeta, konponbideak emateko gauza izango bagara.\nDibertimendua ere atera nahi diogu lanari, ezagutza ondo ezarri eta barneratzeko, funtsezkoa baita lanaren grina eta ondo aritu izanaren poza. Horregatik banatzen dugu pasioa lankidetzan ari garenekin.\nAniztasuna dugu aberasgarrietako bat; gizakiekin lan egiten dugula, bestelakoak irakasten digu zerbait, eta ez hainbeste berdinak. Sarera dakartzagu artisauen kontsultoretzaren gogoarekin bat datozen eta ezagutza, gogoeta eta esperientzia ematen dizkiguten guztiak.\nSinismen osoa diogu meritukraziari, garatzeko modu bikaina delakoan. Sare baten osakide izateak bide ematen digu proiektu bakoitzerako langile eta ezaupide aproposenak bilatzeko, helburu nagusia proiektua arrakastaz bukatzea delarik, uste osoa baitugu horixe dela onena gure ospea sendotu dadin, gure fidagarritasunak luze iraun dezan eta bezeroekin konfidantza osoaz har-eman gaitezen.\nBezeroei hurbiltzeko darabilgun eredua ez da inbasiboa eta horren alde egiten dugu irmo. Geure burua aurkezteko txartelik onena aurreko proiektuetako preskripzioak eta erreferentziak dira.\nProiektuak lantegi ditugu eta emaitzak, berriz, lorpen paregabeak, une jakin batean garatu izanaren ondorio lojikoa, esperientzia berrituari eta denon ezagutza banatuari esker. Eskuz bezala lan egiteko modu berezi hau balio batzuk geureganatu ostean baino ez zaigu posible; hona hemen baliook:\nArgitasuna. Besteekin parez pare ari garenez gero, erraz esaten dugu ezetz, proiektu baten etika edo bideragarritasuna begi onez ikusten ez dugunean. Gainera, horrela hobeto sumatzen dugu gaizki egina edozein proiektutan ari garenean.\nPragmatismoa. Pragmatismoari esker hobeto bateratzen ditugu, batetik, ongi eginaren gustua, eta bestetik, proiektu bakoitzaren zertzeladak eta eskakizunak, lorpen onena lorpen posiblea izan dadin.\nSinpletasuna. Sinpletasunak zehaztasuna eta erantzuteko gaitasuna ematen digu. Epe luzeko estrategiei apurka-apurka hurbiltzen gatzaizkie, lankideok elkar ezagutuz apurka-apurka joan gaitezen.\nNeurritasuna, azpiegitura eta baliabideei dagokienez. Konpromisoa open source eta ezagutza askearekin.\nHarreman-sare konfiantzazkoa eta iraunkorra, gizakiekin lan-egitetik jaioa eta proiektuaz edo kontratuaz baino harantzago doana. Kontua da gizaki hori gure harreman-sarera ekartzea.\nAdierazpen honen egileok, beraz, ezaugarri, jarduteko modu eta balio jakin batzuk proposatzen ditugu eta lantegietan antolatzen gara, lantegiak zehaztu eta definitzen baitu artisauen kontsultoretzaren sare ireki hau. Sarea, beraz, harreman-sarea da eta kontsultoretzarako profesionalak, bezeroak eta interesatuak oro har lotzen ditu. Lantegiak, halaber, baliabideak, ezagutza, ideiak eta kezkaz ditu, lan-jardunetik datozenak eta komunitate osoari irekiak.\n2010eko urtarrilaren 26a


Belaontzia haizeak belan egiten duen indarraren eraginez higitzen den itsasontzia da. Hainbat belaontzi mota daude, aparailuaren arabera, baina zenbait elementu komun dituzte belaontzi denek. Kroskoa daukate, aparailua eta gutxienez masta bat haizearen indarra baliatuta ontzia mugiarazten dituzten belak eusteko. Eskifaiaren kideei marinel edo itsasgizon deritze. Belaontziko itsas bidaiek hainbat hilabete iraun dezakete. Itsasontzi mota honen arazoetako bat haizearen irregulartasuna da, eta haren eskasiak zein gehiegizko indarrak nabigazioan eragin handia izan dezake.\nBelaontzia haizeak belan egiten duen indarraren eraginez higitzen den itsasontzia da. Hainbat belaontzi mota daude, aparailuaren arabera, baina zenbait elementu komun dituzte belaontzi denek. Kroskoa daukate, aparailua eta gutxienez masta bat haizearen indarra baliatuta ontzia mugiarazten dituzten belak eusteko. Eskifaiaren kideei marinel edo itsasgizon deritze. Belaontziko itsas bidaiek hainbat hilabete iraun dezakete. Itsasontzi mota honen arazoetako bat haizearen irregulartasuna da, eta haren eskasiak zein gehiegizko indarrak nabigazioan eragin handia izan dezake. Belaontzien gehienezko tamainak muga bat du, eskalako ekonomiagatik. Haizearen indarra propultsio indar nagusitzat izan duten inoizko belaontzirik handienek ez dute 14.000 tona baino desplazamendu handiagoa izan. Hortaz, ondasunen garraiorako ibilgailu oso mugatuak dira eta bidaia luzeak arreta handiz planifikatu behar dira, hornigaiak eskuratzeko hainbat geldialdi aurreikusiz. (eu)\nBelaontzia haizeak belan egiten duen indarraren eraginez higitzen den itsasontzia da. Hainbat belaontzi mota daude, aparailuaren arabera, baina zenbait elementu komun dituzte belaontzi denek. Kroskoa daukate, aparailua eta gutxienez masta bat haizearen indarra baliatuta ontzia mugiarazten dituzten belak eusteko. Eskifaiaren kideei marinel edo itsasgizon deritze. Belaontziko itsas bidaiek hainbat hilabete iraun dezakete. Itsasontzi mota honen arazoetako bat haizearen irregulartasuna da, eta haren eskasiak zein gehiegizko indarrak nabigazioan eragin handia izan dezake. (eu)


Hegoafrikan Hegaldiak 338 € i / v - ViajesBlog\nHegoafrikan Hegaldiak 338 € i / v\n1 Horniduraren Datak Johannesburg?\nHegoafrika Bartzelona -tik Barcelona o Madrid 338 € i / in . Dirua lortu behar duzu 'jaw irekietan hegan “edo zer berdina da Espainia utzi eta beste hiri bat itzultzeko iturburua. Kasu honetan hasten gara Bartzelona eta Madriletik eta Bruselatik itzuli, Paris, Londres edo Amsterdam antzeko prezioetan.\nbera ere bidaia handi bat antolatzeko patu luzez Europako ihesaldi Johannesburg eta London gisa, Parisen edo Bruselan denbora.\nAtzera erosteko azken hegaldi bat Bruselan modu kostu baxuko aukera asko duzu, Paris, Londres edo Amsterdam bere jaioterrira. Hegaldiak Kenya Airways dira, baina KLM eta Air France by konpainiarena.\nHegaldia agentzia bat egin behar duzun aurkitzeko bide bat baino gehiago onartzen, ikusi ahal izango duzu Anitz Lastminute\nIkusi anitz hegaldi berandu\nOhar garrantzitsua: beste erosketetan hegaldi berretsiko espero\nGogoratu bilaketa duten hegaldietan, beraz,:\nHegaldi 1: Bartzelona-Johannesburg\nHegaldi 2: Bruselako Johannesburg\nHegaldi 1: Madrid-Johannesburg\nHegaldi 2: Johannesburg Paris\nHegaldi 2: Johannesburg-Paris eta abar\nHorniduraren Datak Johannesburg?\nIrailetik datak asko eskuragarri:\n03 Ikastaroa 10 09\n10 Ikastaroa 17 09\nIraila 17 a 24\n24 Urriaren 1era September\n10 14 Ikastaroa 21\n21 Ikastaroa 28 10\n28 Urritik azaroaren 4an\n11 Ikastaroa 18 Azaroa\n18 Ikastaroa 25 Azaroa\n25 Azaroa-abendua 2\n9 du 16 Abendua\n7 14 Abendua\n13 a 20 Jan. 2016\n20 Ikastaroa 27 Jan. 2016\nAzkenean, bere bilaketa Paris hegaldiaren modu bat, London, Amsterdam edo Bruselan bere jaioterrira:\n24.000 30 € modu bakoitzetik Parisera sarrerak, Eindhoven, 35 € Amsterdam eta gehiago\nDeskontua kodea Air France\nIhesaldia 2 du 3 noches a Amsterdam desde 121€ incluyendo vuelos ida – vuelta y hotel\nPost berriagoaItalia ondo abuztuan: Hegaldiak + Autobus\nMezu berriagoaHegaldiak Praga bidaia


Coudes - Wikipedia, entziklopedia askea.\nJean-Paul BACQUET (2014-2020)\n45° 36′ 53″ N, 3° 12′ 29″ E / 45.6147°N,3.2081°E / 45.6147; 3.2081Koordenatuak: 45° 36′ 53″ N, 3° 12′ 29″ E / 45.6147°N,3.2081°E / 45.6147; 3.2081\nParent, Montpeyroux, Neschers, Plauzat, Sauvagnat-Sainte-Marthe eta Yronde-et-Buron\nCoudes (frantsesez eta ofizialki: Coudes) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 1109 biztanle zituen.\n2007an Coudes udalerrian erroldatutako biztanleak 1.109 ziren. Familiak 448 ziren, horien artean 128 pertsona bakarrekoak ziren (52 bakarrik bizi ziren gizonak eta 76 bakarrik bizi ziren emakumeak), 144 seme-alabarik gabeko familiak ziren, 160 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 542 etxebizitza zeuden, 464 familiaren etxebizitza nagusia ziren, 27 bigarren erresidentzia ziren eta 51 hutsik zeuden. 482 etxeak ziren eta 60 apartamentuak ziren. 464 etxebizitza nagusietatik 330 bere jabearen bizilekua ziren, 122 alokairuan okupaturik zeuden eta 12 doan lagata zeuden; 1ek gela bat zuen, 25 etxek bi zituzten, 81 etxek hiru zituzten, 159 etxek lau zituzten eta 198 etxek bost zituzten. 336 etxek euren parking plaza propioa zuten azpian. 195 etxetan ibilgailu bat zegoen eta 229 etxetan bat baino gehiago zituzten.\nCoudes udalerriko biztanleria-piramidea 2009an .\n2007an lan egiteko adina zuten pertsonak 725 ziren, horien artean 567 aktiboak ziren eta 158 inaktiboak ziren. 567 pertsona aktiboetatik 525 lanean zeuden (292 gizon eta 233 emakume) eta 42 langabezian zeuden (13 gizon eta 29 emakume). 158 pertsona inaktiboetatik 42 erretiraturik zeuden, 64 ikasten zeuden eta 52 "bestelako inaktibo" gisa sailkaturik zeuden.\n2009an Coudes udalerrian 460 unitate fiskal zeuden, 1.091,5 pertsonek osaturik. Pertsona bakoitzeko diru-sarrera fiskalaren mediana urteko 18.366 euro zen.\n2007an zeuden 52 komertzioetatik, 1 janari enpresa zen, 8 bestelako produktu industrialen fabrikazioko enpresak ziren, 5 eraikuntza enpresak ziren, 9 ibilgailuen saltze eta konpontze enpresak ziren, 5 garraio enpresak ziren, 3 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 3 zerbitzu enpresak ziren, 10 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 1 posta bulegoa zen, 2 igeltseroak, 1 zurgina, 3 argiketariak, 3 ile apaindegiak eta 1 higiezinen agentzia.\n2009an zeuden 4 establezimendu komertzialetatik, 1 120 m2 baino gutxiagoko denda zen, 1 okindegi zen, 1 kongelatu-denda zen eta 1 lore-denda zen.\nMontpeyroux (0,9 km)\nSauvagnat-Sainte-Marthe (2,7 km)\nAuthezat (2,8 km)\nYronde-et-Buron (3,5 km)\nBNF: 152694717 (data)\nOrriaren azken aldaketa: 29 abendua 2019, 05:32.


Zentzumenen parkea | Kimubat\nAltitudea: Itsasotik 490m-ra\nNola iritsi: Iruña inguratzen duen A-15 errepidea jarraitu Noaingo lehen irteera ikusi arte, hemendik zuzen jarraituz bi biribilgune pasako ditugu eta bigarrenean eskuinetara Zentzumenen parkerako seinalea aurkituko dugu. Eremu hau herriko udal eraikinaren ondoan kokatua dago.\nGune berde hau 5 zonaldetan banatua dago, bakoitza zentzumen jakin bati eskainia dago eta denek erdigunean dagoen ur putzu borobil bat dute topaleku. Bost zentzumenei eskainiriko gune hauek lorategi estilo jakin bati lotuak doaz eta horregatik bisitariak ondoko gune hauek aurkituko ditu:\nIkusmenari eskainiriko lorategia zeina lorategi ingelesarekin lotua doan.\nUkimenaren lorategia frantziar lorategiarekin erlazionatua.\nEntzumenaren parkea eta lorategi japoniarra.\nUsaimenaren parkea eta lorategi japoniarra.\nLorategi jangarria eta baratzea.\nPARKEKO PUNTU INTERESGARRIAK\nParkearen interes puntuetako bat eremuaren kudeaketan datza izan ere gurea bezalako lorezaintza enpresa baten ikuspuntutik nabarmena da kudeaketa honek dakarren mentalitate aldaketa eta diseinu zein aurreikuspen beharra. Hau gutxi balitz parke honetan 30 espezie zuhaitz, 95 zuhaixka eta 70 landare bizikor mota aurki ditzakegu. Landaredia aberats honi denboraren poderioz bertaratzen doan fauna guztiak eskaintzen duen dibertsitate eta aniztasuna gehitu behar diogu aberastasun paregabeko lorategi urbano bat bihurtuz.\nParke honen beste interes puntu bat lorategi jangarria deiturikoa da izan ere baratze ekologiko bat eskeintzeaz gain bisitariak bertako barazkiak bildu ahalko baiditu eta ondoren sarreran ordaindu. Honez gain sentsibilizazio eta dibulgaziorako elementu paregabea dugu.\nAzpimarratzeko beste puntu nagusi bat Lorenea etxaldetik eskeintzen den formakuntza litzateke, dena jasangarritasunarekin erlazionaturik eta parkea bera elementu bateratzaile gisa hartuaz.


Terapia eta Irakaskuntza | MIDDENDORF INSTITUT\nTerapia eta Irakaskuntza\n“Hatsari sartzen utzi\n“ateratzen utzi eta zain egon bere”\n“kabuz berriro sartzen den arte”\nHats irakaskuntza honen sortzailearen hitzetan, hau da, Ilse Middendorf irakaslearen hitzetan, “Hatsa bizitza da”. Zelula oro da horretaz elikatzen, hitz oro zaio hari atxikitzen, eztarriko hots oro dator haren jarioari loturik. Sentimenduak haren indarrez bizi dira eta biziaren zailtasunak hartan orekatzen dira.\nProzedura bera dugu erabiltzen, hala oinarrizko nola aurreraturiko lanean: hatsaren mugimendua gorputzak hatsartu eta hatsematean somatzen dugu eta pausak atsedena dakarkigu: hatsa bizikizun iturri bihurtzen zaigu, hala maila fisiko nola psikikoan.\nNork bere baitara bildu eta gorputza soma dezake eta hatsa bizi. Hortik datoz irakaskuntza honen hiru zutabe nagusiak; hona hemen:\n– Nor bere baitara bildu (bertan izan)\n– Hauteman (sumatu)\n“Hiru osagai horiek elkarren mendeko dira eta Hats Bizigarriaren lanaren funtsa dira” dio Ilse Middendorf irakasleak.\nHatsaren irakaskuntza eta terapia honen metodologia eta xedeak benetakoak eta berriak dira; langaia, ikertzeko eta aldatzeko gaia, arnaste naturala da.\nIkasten aritzen den ikasle bakoitza da bere irakaslea: batera doaz norberaren hatsa den bezala ezagutzea, hatsaren legeak esperientziaz ezagutzea eta fisikoan eta psikean eragiten dituen aldaketak bizitzea. Prozesu sakona da pertsonarentzat. Irakasle edo terapeutak ariketaren jarraibideak azaltzen ditu, baina ikasleak du zenbateraino lotu, noraino barneratu, erabakitzen eta bere ahalen arabera aritzen da. Mugimenduan bizi du hatsa, horrek dakarren guztiarekin: buruaren lasaitzea hastapenetik beretik nabari da, eta lana aurrera doan neurrian, egoera iraunkor bihurtzen da. Ikasketa eta terapia esperientzia bihurtzen dira: jakintza askatzen dute, hitzak zentzua hartzen du.\nArnasaldi bakoitza gorputzaren mugimendua da eta hala hautemangarri da. Hori ikasi egiten da. “Hautematearen oroimena” garatzen da eta gure arnasteak jakintza berri baten iturri agorrezina dirudi. Jakinduria hori senaren, sentitzearen eta intuizioaren alor zabalean oinarritzen da.


Vitoria-Gasteizko Udalaren web-orria - Koronabirusari aurre egiteko gomendioak, familientzat eta herritar ororentzat\n"Tximeleta baten hegalen mugimendua munduaren beste muturrean nabaritu daiteke" (Txinako esaera zaharra).\nZenbait orientabide, aholku eta material eskaintzen dizkizuegu lehenengo aldiz bidera atera zaizkigun egoera berri eta ezezagun hauei erantzuten laguntzeko, eta espero dugu lagungarriak izatea ahalik eta modu arrakastatsu eta osasuntsuenean kudeatzeko. Banakoen ekintza txikiek aldaketa handiak eragin ditzaketelako.\nGomendio orokorrak koronabirusari aurre egiteko eta gizarte bakartzeari aurpegi emateko.\nGomendioak umeei covid-19ari aurre egiten laguntzeko.\nZer izango dugun kontuan INFORMATZEKO.\nZer izango dugun kontuan AZALTZEKO.\nZer izango dugun kontuan osasuna BABESTEKO.\nItxialdiari familiartean aurre egiteko baliabideak: jolasak, eskulanak eta jarduera artistikoak; irakurketa eta ipuin-kontalariak; erlaxazioa eta mindfulnessa; hezkuntza baliabideak.\nGomendioak covid-19aren garaietan galdutako pertsona maiteak agurtzeko eta haiengatiko dolurako.\nZenbait udal zerbitzutan lan egiten duten psikologoek osatutako Larrialdietan Laguntzeko Taldeak bildu ditu materialak, Arabako Psikologoen Elkargo Ofizialaren laguntzarekin.\nEduki hori helbide honetatik eskuratu ahal izango da: www.vitoria-gasteiz.org/tximeletak\nUdalaren eta beste erakunde batzuen baliabide gehiago\nGurasoen aurkako indarkeria-egoeretan esku hartzeko programa, gurasoentzako eskolaren hezkuntza-laguntzako programa, gizarte etxeetako programa, gurasoen federazioa… Baliabide horiei buruzko informazio gehiago.\nIrratsaioak eta Udal Haur Eskolak kobidaren garaian-19\n3. Familian isolamenduari aurre egiteko baliabideak


apirila « 2014 « VGaztea bloga\nEmakumea bazara eta jendeaurrean nola hitz egin hobetu nahi baduzu, hau da zure aukera\nKategoriak: Gazte Plana — Etiketak: berdintasuna, emakume gazteak, jabekuntza, lantegia — 14 apirila 2014 09:00\nPrestatzailea: Esti Redondo Tirado Kazetaria eta hezitzailea.\nEgunak: maiatzaren 9, 10, 16 eta 17an\nOrdutegia: ostiralak (16:30etik 20:30era) eta larunbatak (10:00etatik 14:00etara eta 16:00etatik 20:00etara)\nLekua: Iparralde gizarte etxea (5. lantegia)\nNori eskainia: emakumeei\nIzena emateko epea: maiatzaren 2ra arte\nKategoriak: Gazte Plana — 10 apirila 2014 09:39\nAlkateak saria protagonista izan direnei eman zien.\nEgindako lana eta horren emaitzak ikusi ahal dituzue hemen.\nMontehermoso diru laguntzen deialdia, baiata artista gazteentzat ere. Anima zaitez\nKategoriak: Gazteen emaitzak. — Etiketak: artea, gazteak, Montehermoso, parte hartzea — 09:31\nPROIEKTU ARTISTIKOAK 2014. Diru-laguntzen deialdia\nDiru-laguntza deialdia proiektu artistikoak (plastikoak, ikus-entzunezkoak, diziplinartekoak…) garatzeko. Beren lan banakako edo taldekoa aurkezteko aukera eman nahi zaie Gasteizen bizi diren artistei lan horiek ezagutarazi eta jendearengana\nhurbiltzeko. Aurkeztu nahi diren lanak sortu berriak izan beharko dute, eta 2014 urte barruan amaituak.\nMontehermoso Kulturuneak deialdi honetara 12.000 euroko aurrekontua bideratu du, bai eta Montehermoso kulturuneko instalazio eta baliabideak ere (bertan emango dira ezagutzera proiektu onuradunak).\nEskaerak emateko epea 2014ko maiatzaren 9an amaituko da (9a barne).\nInformazio gehiago: administracionmontehermoso@vitoria-gasteiz.org\n“Progreso” saria Gasteizko Udalaren Gazte Planari eta hiriari eman izana:\nKategoriak: Gazte Plana — 4 apirila 2014 12:47\nGasteizko Udalak Progreso saria jaso du. Sari hau Andaluziako Udalen eta Aldundien Federazioak eta Andaluziako Herrien Garapenerako Fundazioak ematen dute. Saria Udalaren Gazte Planak antolatu dituen bi ekintzari eman diete. Bi ekintza horiek “GAZTEAK ETA HIRGINTZA (GAZTEEN PARTE HARTZE AKTIBOA GAZTERIA POLITIKETAN) atalari dagozkio.\nGasteizko Udalak sari hori hirugarren aldiz jaso du. VII. edizioan Gazte Planaren GAZTE FACTORY proiektuak irabazi zuen; eta VIII. edizioan, BASALDEA proiektuak, Ekonomia Sustapenerako Sailak aurkeztuta.\nHirigintza politiketan gazteen parte hartze honek saria jaso du IX. edizio honetan eta barruan bi ekintza sartzen dira:\n1 – “Gazteak eta Hiri Antolakuntzarako Plangintza Orokorra” jardunaldia\n. Hiriak dituen esparru degradatuak suspertzeko lantegia:\nEkintzei buruzko informazioa gehiago:\nEkintza hauek Udalaren Gazte Planak bultzatzen ditu, gazteek parte hartu ahal izateko lan ildoaren barruan kokatzen da eta udalaren hainbat zerbitzu eta sailek laguntzen dute. Horrela gazteak benetan gazteriaren eta udal politikenen protagonista bihurtzen dira eta herritar aktibo sentitu ahal dira; hori baitaa gazteria politikenen azken helburua. Oso garrantzitsua da gazteen parte hartzea, etorkizunean gure hiriak eraikitzeko kapitala delako, baita orainaldian ere. Eta parte hartzea ez bakarrik aisialdian edo kulturan (arlo horietan normalagoa da gazteak parte hartzen ikustea), baizik eta hirigintza arloan edo beste batean (horietan ez baita hain arrunta ikustea).\nGazte Planak jarraituko du parte hartzeko aukerak irekitzen eta udalaren beste sailek edo zerbitzuek irekitzen dituzten gazteek parte hartzeko aukerak bermatuko ditu, gazteen parte hartze hori gauzatu ahal izateko.\nHaziak – Ideia gazteen Haziak lehiaketa 2014\nKategoriak: Gazte Plana — Etiketak: gazteak, haziak, idei gazteak, lehiaketa, parte hartzea — 2 apirila 2014 12:41\nLehiaketa hau sortu da zu bezalako gazteek, hau da, Vitoria-Gasteizen erroldatuta eta 14 eta 30 urte bitarteko gazteek, egindako proiektuak eta ideiak aurrera eramaten laguntzeko.\nBuruan jira-biraka duzun ideia hori egin nahiko zenuke? Zertan da? Lehiaketa hau ia denetara dago zabalik: zuen neurrira egindako lantegiak, topaketak, entseguak, muralak, proiekzioak, sormenerako espazioak, film laburrak, performanceak, zu bezalakoekin partekatzea…\nEdozein zalantza argitzeko deitu 11:00etatik aurrera 945161990 telefonora edo idatzi haziak@vitoria-gasteiz.org helbidera.\nSariei eta oinarriei buruzko informazioa Bonuak\nZeintzuk dira sariak? “HAZIAK” BONU bat edo hainbat, hau da, zure proiektua gauzatzeko laguntza andana:\nPRO BONUA: ordu kopuru bat zuen proiektuari laguntzeko behar duzuen arloko profesional batekin egoteko, adibidez, dantzari, musikari edo sareetan aditua den norbaitekin lanean aritzeko.\nESPAZIO BONUA: proiektua gauzatzeko espazio bat lortzeko laguntza.\nMATERIALBONUA: beharrezkoak dituzuen materialak eskuratzen laguntzeko.\nZABALDU BONUA: proiektuak merezi duen bezala lau haizetara zabaltzeko.\nBONU ESPEZIALA: zure proiektuaren alderdirik berezienak konpontzeko.\nGainera KONTRATU BONUAK ere badira, zuekin emanaldi bat, erakustaldia…kontratatzeko, proiektuak itxura hartua duenean. Geihago…


Gabonetako argazki lehiaketa - Alea.eus\nGabonetako argazki lehiaketa\nUrtarrilaren 13ra bitartean, argazki lehiaketa berria antolatuko dugu ALEAn, Gabonetako irudiak biltzeko asmoz. Bi sari egongo dira: boto gehien lortzen dituen argazkiaren egileak Errigorako saski beltz bat irabaziko du; epaimahaiak aukeratutako irabazleak, berriz, GoPro motako kamera bat lortuko du.\n2021. urtearen azken txanpan gaude, eta laster bi urte beteko dira Covid-19aren pandemia iritsi zenetik. Gaur egun ere egoera ez da batere ona, baina pixkanaka bagoaz berriro hainbeste faltan botatzen genituen gauza askotaz gozatzen. Gabonak dira gutxinaka normaltasunera itzuliko diren gauza horietako bat.\nEta zuek, nola biziko dituzue aurtengo Gabonak? Zuen kamerarekin zein telefonoarekin harrapatutako irudi zoragarri horiek ikusi nahi ditugu: Gabonetako dekorazioa —zure etxean edo kalean—, bizitako momentu bitxi eta bereziak, Olentzero eta Mari Domingi edo neguko oporretako argazkiak. Gabonak edota negua oinarri duen edozein argazkik balioko du lehiaketan parte hartzeko.\nGainera, bi sari zoragarri banatuko ditugu, urtea behar bezala hasteko:\nErrigorako saski beltz bat: publikoaren artean boto gehien lortzen dituen argazkiaren egilearentzat.\nGoPro motako kamera bat: ALEAko lantaldeak osatutako epaimahaiak aukeratutako argazkiaren egilearentzat.\nEz izan lotsarik, etxean zein kalean klik egin, eta bidali zure argazkia.\nArgazkiak bidaltzeko azken eguna urtarrilaren 13a —osteguna— izango da (12:00ak arte).\nBozketa epea urtarrilaren 13tik 18ra —asteartea— (23:59ean) bitartean zabalik egongo da.\nIrabazlea urtarrilaren 20an jakinaraziko da, ALEAren webgunean eta aldizkariaren ale berriarekin batera.


Euskal Herriko bidaia-gida/Ibilbideak/Aitzulo, leize ikusgarria — Wikibooks\nEuskal Herriko bidaia-gida/Ibilbideak/Aitzulo, leize ikusgarria\nAitzulo, leize ikusgarria\nOrkatzategi, Ametzueta, Iruaitz\nAraozko lurretan, Orkatzategi mendiaren magalean dago Aitzulo, haizeak eta urak zizelkatutako leize ikusgarri bezain txundigarria. Naturaren opari aparta da. Oñati.\nAraozko lurretan, Orkatzategi mendiaren magalean dago Aitzulo, haizeak eta urak zizelkatutako leize ikusgarri bezain txundigarria. Naturaren opari aparta da. \nAraotzera heldu aurretik (Oñati, Gipuzkoa), Jaturabeko urtegiaren ondotik pasa eta nekazaritza giroko ingurune batean murgildu garela sumatzen da. Atzean Arrikrutzeko leizeak utzi, eta Sandailiko haitzuloa dagoen ingurutik pasa gara. Denbora apur bat izanez gero, merezi du Sandaili edo San Eliasko haitzuloa bisitatu eta elezaharrek eta antzinako sinesmenek zer dioten gogora ekartzea. Gertu dira eskalatzaile gazteak eta hasiberriak trebatzeko paretak. Berehala heldu gara Araotzera, aditu batzuen ustez, Lope Agirre esploratzaile eta konkistatzaile euskaldunaren jaioterrira, hain zuzen ere.\nAutomobila aparkatu, eta Elizalde auzoan dagoen elizaren ondoan eman diogu hasiera gaurko ibilaldi samur honi. Errepidetik gorantz egin, eta berehala heldu gara Aizkorbe baserriaren ondoan dagoen ondo zaindutako ikuztegira. Bide asfaltatuak lurrezko pista bati lekua utzi, eta berehala iritsi gara lehen bidegurutzera. Ezker aldetik Andarto aldera zuzentzen dena baztertu, eta eskuinekoari heldu diogu. Basoa zeharkatzen duen pista zabalean zehar erraz irabazi dugu altuera, eta ordu erdi pasatxo bete dugunerako, bertako biztanleek Txirikillaleku izenez ezagutzen duten ingurura iritsi gara. Gertu ikusi dugu Ugastegiko Santa Krutzeko ermita, eta desnibel txiki bat gaindu ostean, bertara igo gara. Baseliza hori 1835ean eraiki zuten, eta, garai batean, maiatzaren 3an ospatzen den Santa Krutz egunean, etxeak eta aziendak ekaitzetatik babesteko konjurua egin ohi zen. Talaia bikain horretan denbora tartetxo bat hartu dugu gure mendean hedatzen den paisaiaz gozatzeko, mendiaren magalean barreiatzen diren baserri eta zelaiei so.\nBaseliza atzean utzi, lepora itzuli, eta Orkatzategi aldera jo dugu, bide nabarmenari jarraituz. Linatzako tumuluaren ondotik pasa, eta gas kanalizazioaren paraleloan marrazten den pistatik Urtapotoluetako trikuharri eroriaren ondora iritsi gara. Iruaitzeko gailurrera doan bidexka ezker aldera utzi dugu. Bide leuna pixkanaka gogortzen hasi da, eta gailurrera gerturatzen goazen heinean, abiadura moteldu behar izan dugu, azken aldapa motza baina bizia da eta. Arnasa estutu eta iritsi gara gailurrera. Merezi izan du ahaleginak, gaurko gure bigarren postala osatzeko hamaika osagarri aurkitu baitugu. Mendia hemen bukatzen dela dirudi, Urkulu aldera guztia amilduko balitz bezala, eta horren inguruan herriak, auzoak eta baserriak barreiaturik. Nolako gozamena! Motxilak lurrean laga, eta talaia paregabe honetatik gertuko zein urrutiko paraje eta mendiak identifikatzen igaro ditugu hurrengo minutuak.\nAbiapuntura itzultzeko ordua iritsi da, eta motxilak bizkarreratu eta maldan behera jarri gara. Berehala iritsi gara Aitzgaineko —Araozta ere esaten zaio— urtegi txikiaren ondora. Izen bera duen tumulua ere bertan ikusi dugu. Hemendik aurrera uraren ibilbidearen (PR-GI 102) bide seinale zuri eta horiei jarraitu diegu Aitzulora heltzeko. Xenda estu batek kobazuloaren atariraino eraman gaitu, eta harri eta zur geratu gara haizeak eta urak zizelkatu dituzten forma bereziak ikustean. Geologiaren kapritxoa den hori euskal geografian aurki daitekeen leku magiko eta berezienetako bat da. Kareharrizko arrokan irekitako arku desberdinen segidaren amaieran, arku handi batek haranaren amildegirantz gonbidatzen zaitu. Isilean eman ditugu hurrengo minutuak.\nBarruko bazterrak arakatu ostean, naturaren katedral horretatik atera, bidera itzuli, eta, markei jarraituz, borda baten ondotik igaro, pinudiaren ondotik jaitsi eta Zubia auzoraino heldu gara. Xenda eroso batek errepidean utzi eta Ugaran auzorantz jo dugu. Erreka bazterrean dagoen ikuztegiaren ondotik pasa, eta aldapa motz baina piko batek Araozko San Migel elizaren atarian utzi gaitu.


Instagram euskaldunagoa guztion artean - Debagoiena - Goiena.eus\nItziar Larrañaga 2017-02-21 11:36\nAtzo hasi zen Goiena Komunikazio Taldea Instagram erabiltzen Goiena.eus izenarekin. Mundu mailan bigarren sare sozial erabiliena da, eta euskara mundura zabaltzeko tresna egokia izan daiteke, are gehiago gaur Ama Hizkuntzaren Nazioarteko Eguna den honetan.\nMomentuz Instagram ezin da euskaraz konfiguratu eta euskara gutxi erabiltzen da, euskaldunen artean ere ingelesa edo gaztelania gailentzen direlarik. Hala ere, badira Igerrak bezalako Euskal Komunitateak, sare sozial honetan euskararen erabilera bultzatzeko lanean dihardutenak, eta Goienak honekin bat egin nahi du.\nGoienaren profilean partekatutako lehen irudiak telebistako denboraldi berriarekin lotutakoak izan ziren, platoaren muntaiaren Time Lapse irudiak, hain zuzen ere. Profilean Goiena barneko irudiak erakutsiko dira, komunikabidearen funtzionamendua nolako den ikusteko. Honetaz gain, Debagoieneko ekitaldi ezberdinen jarraipena egin nahi da eta eskualdea osatzen duten bederatzi herrietako txoko politenak erakustea.\nGoiena Komunikazio Taldea Instagramen jarraitu nahi baduzu egizu klik hemen.


Maddalen Iriarte izendatu du lehendakarigai EH Bilduko Mahai Politikoak\nDonostian emandako prentsaurrekoan eman du berria Arnaldo Otegi koalizioko koordinatzaile nagusiak, eta Maha Politikoak aho batez onartuta. izan dela azpimarratu du. Irailaren 20an hasi zen lehendakarigaia hautatzeko prozesua EH Bilduren baitan eta datorren igandean amaituko hautagai gehiago aurkeztuko izen emateko epea. Maialen Iriarte ere Donostiako agerraldian izan da.\nZalantzak ziren Otegi bera izango ote zen hautagaia, batez ere aurten Strasburgeko Giza Eskubideen Auzitegiak bere inhabilitazioa ekarri zuen epaia desegokia zela ebatzi ondoren. Datorren urtera arte dago inhabilitatua Otegi, baina zalantzan zen aurten egingo diren EAEko Legebiltzarreko hauteskundeetarako EH Bilduk zer egingo ote zuen. Urkullu lehendakariak aurreratzen ez baditu, uste da Eusko Legebiltzarrerako hauteskundeak datorren irail edo urrian egingo direla.\nIriartek adierazi du berarentzat ohorea dela EH Bilduren hautagaia izatea, baina aldi berean erantzunkizun handia ere bai, eta izendapena eskertu dio EH bilduko Mahaiari. Orain ikusi beharko da ea hautagai gehiago aurkezten den. Hala balitz, otsailaren 4a eta 13a artean primariak egingo lirateke; 14, 15 eta 16an bozketa eta 17an irabazlearen izena jakinaraziko litzateke.\nMaddalen Iriarte 1963an jaio zen Donostian eta bere ibilibide profesionala ETBko kazetari moduan jorratu du. Duela lau urte egin zuen jauzi politikara eta legealdi bat egin du Eusko Legebiltzarreko parlamentari gisa.\nKanal hauetan artxibatua: EH Bildu | Eusko Legebiltzarra


Lau milioi euro Renove Planaren bidez auzoetako berritze-lanak egiteko - Deia\n800 eskaera jaso dira\nLau milioi euro Renove Planaren bidez auzoetako berritze-lanak egiteko\ndeia.eus 29.12.2020 | 15:29\nLau milioi euro Renove Planaren bidez auzoetako berritze-lanak egiteko. Bilboko Udala\nLau milioi euro Renove Planaren bidez auzoetako berritze-lanak egiteko.\nBILBO. Lau milioi euro bideratuko ditu Bilboko Udalaren Hiri Berronaretzaren Sailak uriko auzoetan berritze-lanak egiteko. Lan horiek Etxebizitzen Renove Planaren bidez egingo dira, eta orain arte 800 eskaera jaso dira, gehienez 6.000 euroko inbertsioa izan duten obren % 20rainoko dirulaguntzak jasotzeko.\nHiri Berroneratzearen Sailaren Etxebizitzen Renove Plana mundu-mailako pandemiak eragindako krisiaren ondorioak arintzen laguntzeko sortu zen. Hartara, programaren helburua izan da enplegua eta ekonomia suspertzea eta gizarte-kohesioa erdiestea. "Renove Plana abian jarri genuenean, gutxieneko helburu batzuk ezarri genituen, aise gainditu ditugunak. Espero genituen eskaeren bikoitza jaso dugu, eta % 60 gehitu dugu mobilizatutako inbertsioa, pertsonen bizi-kalitatea hobetzen lagunduz etxebizitzetan", azaldu du Nora Abete Hiri Berroneratzearen Saileko zinegotziak.\nPrograma honekin, lehen aldiz eta aldi baterako, Surbisak bere jarduera urira hedatu du, bere ohiko esku-hartze eremuetatik haratago, eta bere lana hurbiltzea, erlazionatzea eta ezagutaraztea lortu du.\nPrograma hau Bilboko Udalaren Aurrera Planaren parte da, koronabirusaren ondorioek arrakala soziala gehiago ez sakontzeko. Horregatik, Hiri Berroneratzearen Sailak, Surbisaren bidez, ezohiko programa hau jarri zuen martxan, bi helbururekin. Alde batetik, gizarte kohesioa sustatzea, auzo zaurgarrietan bizi diren pertsonei dirulaguntzak emanez beren etxebizitzen barruan obrak egin ditzaten kalitatea eta erosotasuna hobetzeko eta ingurumen-neurrietan ere hobetzeko. Bestetik, eraberritzeen eta obren sektoreko enpresen, gremioen, autonomoen eta profesionalen jarduera sustatzea, sektore horretako enpleguei eustearren edo berriak sortzearren, ahalik eta arinen, eta deslokalizazioa saihestuz, eta, aldi berean, materialen eta instalazioen industria jarduerari eraginez.\nBilboko 30 auzotan kokatutako etxebizitzen titularrak izan dira dirulaguntza hauen onuradunak. Eskari gehien Santutxu, Txurdinaga, Zazpi Kaleak eta Iralabarri auzoetatik iritsi dira eta lau auzo horietan ere inbertsio handiena egin da. Obren batez besteko inbertsioa 6.965 eurokoa izan da etxebizitza bakoitzeko, eta batez besteko laguntza %12,70ekoa izan da.\nEra berean, eskaera gehienek obra mota bat baino gehiago jasotzen dituzte. Gehien-gehienak bainugeletako eta kanpoko arotzeriako obretarako eskariak izan dira. Ondoren, sukaldeetan, barneko arotzerian eta akaberetan. "Balantzearen datuek erakusten digute programa beharrezkoa zela, uriaren zati handi batean jardutea ahalbidetu digula, eta, gainera, Bilboko etxebizitzen kalitate- eta erosotasun-baldintzak hobetzen lagundu digula", adierazi du Nora Abetek.\nETXEBIZITZEN RENOVE PLANA\nHiri Berroneratzearen Sailak sustatutako Etxebizitzen Renove Planean, eskatzaileek aukera izango dute beren etxebizitzak barrutik birgaitzeko obrak finantzatzeko; gehienez ere babestuko den aurrekontua 6.000 euro izango da (eta gutxienez, 1.000 euro) eta itzuli beharrik gabeko dirulaguntza inbertsioaren % 20koa izango da, etxebizitzako, 1.200 euro gehien jota. Auzo zaurgarrienetan bizi diren familiek egiten dituzten obrei emango zaie lehentasuna. Ekainetik abendura bitartean abian egon den programa horren 2020ko aurrekontua 500.000 eurokoa izan da, eta jasotako eskaeren % 81 estaltzea lortu da.\nPrograma hau kudeatzeko, Bilboko Enplegu Planetik etorritako hiru pertsonaren laguntza izan da, eta, beraz, 2020ko ekitaldian prestakuntza eta okupazioa ematen ere lagundu da.\nEkimen hau Bilboko Udalaren Bilbao Aurrera Planaren barruan dago, alegia, pandemiaren aurrean gizarte kohesioa eragiteko eta urian ekonomia, enplegua eta kultura suspertzeko neurri urgenteen planaren barruan. Planaren aurrekontua 15 milioi eurokoa da, salbuespenezko 50 neurri inguru diruz laguntzeko; neurriak aurten bertan ezarriko dira, guztiak. Programa honetaz aparte, Bilboko Udalak, zerga-onurak ere onartu ditu birgaitze-obrei aplikatzekoak diren zergetarako eta tasetarako.


HomeDokumentazioaDokumentazio zehatzakMetodologiaZerbitzuen koiuntura-indizea\n132903 (Euskal Estatistika Plana)\nOinarrizko datuak laginketa bidez biltzen dira\nEragiketa honen helburua da, Euskal AEko zerbitzuen sektorea nahiz haren azpisektoreak kontuan hartuta, koiunturazko adierazle bat lortzea salmenten eta langile okupatuen bilakaeraren inguruan.\nBeraz, honako aldagai hauek aztertu dira:\n- Landunak: soldatako langileak (finkoak eta behin-behinekoak) eta soldatarik gabekoak (autonomoak). Landunek hiruhilekoan izan duten batezbestekoa ematen da.\n- Salmenten ziozko sarrerak: enpresak bere establezimendu guztietan egin duen fakturazio osoa hartzen da, BEZik gabe. Lurralde historikoka bereizten dira.\nZerbitzuen koiunturari buruzko indizearen biztanle-eremuan sartzen dira merkataritza sektorea; garraioa eta biltegiratzea; ostalaritza; informazioa eta komunikazioak; jarduera profesionalak, zientifikoak eta teknikoak, eta administrazio jarduerak eta zerbitzu lagungarriak. Horiek guztiak, alabaina, EJSN 09n sailkatuta egon behar dira behean adierazi bezala:\nA.\tMerkataritza: jarduera nagusia handizkako merkataritza (46. mota), txikizkako merkataritza (47. mota) edo ibilgailuen eta motozikleten salmenta eta konponketa (45. mota) duten establezimenduak.\nB.\tBestelako zerbitzuak: jarduera nagusia garraioa eta biltegiratzea (H atala), ostalaritza (I atala), informazioa eta komunikazioak (J atala), jarduera profesionalak, zientifikoak eta teknikoak (M atalaren zati bat) edo administrazio jarduerak eta zerbitzu lagungarriak (N atalaren zati bat) duten establezimenduak.\nZerbitzuen koiunturari buruzko indizea autonomia erkidegoen zein lurralde historikoen arabera kalkulatzen da.\nZerbitzuen koiunturari buruzko indizea hiru hilean behin egiten da, indizerako lagina osatzen duten establezimenduetako guztizko salmenta-bolumenen eta landunen hiruhileko bakoitzerako datuak oinarritzat hartuta.\nIndizearen oinarrizko aldia edo erreferentzia 2015 da.\nUnitate estatistiko gisa enpresa erabiltzen da –Euskal AEn burutzen duen jarduera-zatian- jarduera ekonomiko nagusia biztanle-eremu barneko zerbitzuetakoren baten prestazioa denean.\nLaginaren diseinua oinarritua da probabilitate-laginketa batean bi fasetan: lehenean aukeratzen dira “bat” probabilitatearekin unitateak zeinek duten 50 enplegatu edo gehiago Euskal AEn eta unitateak zeinek duten 10 eta 50 bitarteko enplegatu-kopurua hiru Lurraldeetan establezimenduak dituztenak; bigarren fasean ausazko laginketa geruzatu bat da egiten.\nDatu bankua (serieak)\nEUSTATen estatistika urtekaria (urtero).